12 ENBAXADOREK IRUN ETA HONDARRIBIAN BERTAN EGINDAKO PRODUKTUAK SUSTATUKO DITUZTE : Zazpi aldizkaria\nUzt, 2018 Irun, Hondarribia, Bidasoa Activa\nMaiatzaren hasieran aurkeztu zen proiektua eta 12 enbaxadore aukeratu dira, sare sozialen bitartez, produktu horien promozioa egin dezaten. Uztailaren 20ean, ostiralean, dohainik “boxGOURMET” kutxa jasoko dute, Bidasoa eskualdean ekoiztutako produktuez beteriko kutxa. Haien eginbeharra senideentzako bazkari edo afari bat prestatzea izango da eta argazki eta bideoen bitartez haien esperientzia sare sozialen bitartez zabaltzea.\nGainera, dastatutako produktuen inguruko galdeketak erantzun beharko dituzte. Horregatik, hautatuak izan diren pertsonak komunikazio gaitasunak eta sukaldaritzarekiko interesa dituzten pertsonak dira eta, gainera, sare sozialak erabiltzera ohiturik daudenak.\nLehenengo edizioan ez bezala, zeinetan parte-hartzaileak Irun eta Hondarribian hautatuak izan ziren, aurtengo edizioan gureGOURMET proiektuan bertan bizi ez arren, baina, eskualdearekin harremanen bat duten pertsonek parte hartuko dute. Era honetan, eskualdean ekoiztutako produktuak Madril edo Nafarroako etxeetara iritsiko dira, proiektuaren komunikazio eragina handituz.\nHamabi pertsona horietaz gain, Lidia Yarza judokak eta Javier Muguruza abeslariak ere parte hartuko dute. Proiektuaren VIP enbaxadoreak izango diren arren, gainontzeko parte-hartzaileen egiteko bera izango dute.\nMiguel Angel Paez, Bidasoa bizirik elkarteko presidenteak, azpimarratu du “proiektu honen bitartez hurbileko gauzei balioa eman nahi diegu eta Bidasoaldea inguruko produktuak ezagutzera eman nahi ditugu. Sukaldean aritzea gogoko duten pertsonentzako aukera handi bat da, era guztietako gourmet eta 0 km-ko produktuak dastatzeko”.\nBeste aldetik, Juan Mari Altunak, Bidasoak bizirik elkarteko presidenteordeak, gaineratu du “produktuentzako eta bertako ekoizleentzako promozio egokia izan dadila espero dugu. Irun eta Hondarribian kalitatezko nekazal produktuak dauzkagu eta horiek ezagutzera ematea garrantzitsua da”.\nGuztira, 15 enpresek parte hartuko dute, 2015 urtean antolatutako gureGOURMET proiektuaren lehenengo edizioan baino 4 enpresa gehiago. Amona Margaritak ogi-borobil artisau bat emango du, Embutidos Fernandezek 6 hanburgesa txiki emango ditu, Bidassoa Basque Breweryk 12 garagardo artisau, Lacteos Doncel ardi esnez egindako yogurtark fruta naturalez egindako mermeladarekin, Sakona Coffee Roastersek kafe beltz berezitua eta dastatze ikastaro bat, Elizberri baserriak Gernikako piperrak, Legamiak te pasta artisauak, Hiruztak txakolia, Garuak ogia artisau lantegiak txokolatezko broewnie bat eta artisau ogia, Endanea Garden Centerek sukaldean erabiltzeko landare aromatikoak, Ola Sagardotegiak sagardoa eta muztioa, Mattenea baserriak denboraldiko barazkiak, Txangu2 Gourmet txangurru betea, Bidart basurde-buru eta artisau urdaiazpiko egosia eta, azkenik, Sofresak bakailao xerrak eta %100 bakailao azal naturalez egindako patatak.\nEnpresa hauek, haien produktuak promozionatzean hain, haien produktuen ontziratzea edo produktuen balorazioak bilduko dituzten txostenak jasoko dituzte. Horretarako, enbaxadoreek galdeketa ezberdinak erantzungo dituzte.\nGureGOURMET proiektuaren bigarren fase batean, iraila eta urriko hilabeteetan zehar, enpresen eta produktuen ontziratzea hobetzeko asmoarekin elkarlanean arituko dira artisauak zein eskualdeko diseinatzaile grafikoak.\nEnbaxadore onenari saria\nBehin proiektua amaituta, enbaxadore lana hobekien egin duen pertsonak diploma bat eta bi pertsonentzako afari bat irabaziko du. Saria proiektuan parte hartu duten pertsona guztiekin egingo den ekitaldi batean banatuko da.


Uztailaren 12an desobedientziaren bidean Uribe kostako ikasleria kalera aterako da : Ikasle Abertzaleak\nUztailaren 12an desobedientziaren bidean Uribe kostako ikasleria kalera aterako da\nUribe Kostako IAren oharra:\nOrain dela hilabete batzuk Espainiako gobernuak LOMCE legearen proposamena eta onarpena gauzatu zuen, Euskal Herriko gehiengo sozial, sindikal eta politikoaren nahia ukatuz. Gerora, Eusko Jaurlaritzak LOMCE legeari aurre egiteko “Heziberri” plana martxan jarriko zuela iragarri zuen, baina hezkuntza komunitatearekin batera egitea ukatu eta azkenean LOMCEri aurre egiteko plan bat ez zela onartu zuen.\nUrriaren 12an Bilbon “Euskal Herrian gure hezkuntza! LOMCEri EZ” lemapean burututako manifestazio jendetsuak gure herrian inoiz lortutako hezkuntza komunitatean batasuna ekarri zuen. Geroztik, hainbat izan dira bide honetan egindako ekimen eta mobilizazioak: LOMCEren aurkako egunak, LOMCE ez aplikatu eta gure hezkuntza sistema propioa eraikitzen hasteko gida, hitzaldi eta mahinguruak, instituzioetan mozioak…\nEskualdeko hezkuntza eragileok udan zehar herriz herri gure hezkuntza sistema propioaren aldeko dinamikak garatu eta martxan jartzeko konpromisoa hartu genuen aspaldi. Datozen bi ikasturteetan LOMCE edota EU2015 hezkuntza erreformen aplikazioari ezekoa eman eta gure herrirako hezkuntza eredu propioa aldarrikatu eta eraikitzen hastea ezinbestekoa izango dugula ulertzen dugu.\nBide honetan, euskal ikasleok indarrak batu eta Uribe Kostan ere kolektibo gisa jarduteko aukera izango dugu uztailaren 12an 18:00etan Sopelako udal plazatik aterako den manifestazioan. Bertan, urte luzez aldarrikatuko dugun Euskal Eskola Nazionalaren beharra berriro ere kaleratu eta Euskal Herrirako hezkuntza sistema propioa eraikitzen hasteko hautua hartzeko gonbitea luzatuko diogu ikasle orori.


Irekia Eusko Jaurlaritza - Gobierno Vasco :: EUSKADIKO EGEF PROGRAMA ERAGILEAREN JARRAIPEN BATZORDEAK BILERA EGIN DU NANOGUNEN\nEUSKADIKO EGEF PROGRAMA ERAGILEAREN JARRAIPEN …\n<img src="https://www.irekia.euskadi.eus/uploads/cover_photos/2109/original/feder-pv.JPG" style="max-width:100%" alt="Koldo Hualde, director de Economía y Planificación del Gobierno vasco y Anatolio Alonso, Subdirector Fondos Feder" />\nKoldo Hualde, director de Economía y Planificación del Gobierno vasco y Anatolio Alonso, Subdirector Fondos Feder Iturria: Irekia\n•\tEuskadiko EGEF 2007-2013 Programa Eragileak 500 milioi euroko inbertsioa aurreikusten du programa-aldi osorako.Jarduera horien finantziazioaren %50 inguru EGEFk hartuko du bere esku.\n•\tBilera nanoteknologietan espezializaturiko Nanogune ikerketa-zentroan izan da, EGEFek aldez finantzatzen duen azpiegitura batean, hain zuzen.\nDonostia.2010eko maiatzaren 27a. Eskualdeen Garapenerako Europako Funtsaren (EGEF) Euskadiko Programa Eragilearen Jarraipen Batzordea lehenengoz elkartu da gaur Gipuzkoan.Batzordeak Euskadiko Programa Eragileko proiektuak balioztatu ditu. Ekimenok Europako funtsak jasotzen dituzte, Europako kohesio-politikaren bigarren helburuaren testuinguruan("Eskualde-lehiakortasuna eta enplegua").\nEuropako helburu horrek bat egiten du Euskal Autonomia Erkidegoko agintariek hurrengo urteetan Europar Batasuneko eskualderik aurreratuenekiko konbergentzia teknologiko eta soziala lortzeko abian jarri duten garapen-estrategiarekin.\nEuskadiko EGEF 2007-2013 Programa Eragileak 500 milioi euroko inbertsioa aurreikusten du programa-aldi osorako.Jarduera horien finantziazioaren %50 EGEFk hartuko du bere esku.Europako laguntza 240 milioi eurokoa da.Euskal administrazio publikoek (Jaurlaritzak eta Foru Aldundiek) Euskadiko PEko inbertsio guztien %77 inguru kudeatzen dute.\nPrograma Eragilea bost ardatzetan oinarritzen da; ardatz horien inguruan biltzen dira erakunde kudeatzaileen askotariko jardunbideak.Programaren inbertsio osoko 500 milioietatik 359 milioi, %72 alegia, 1. ardatzeko inbertsioei dagozkie: "Berrikuntza, enpresa-garapena eta ezagutzaren ekonomia".\nNeurri horien bitartez, halako jardunbide berritzaileetan ari diren enpresek inbertsio pribatu gehigarri bat egin dezatela sustatu nahi da. Laguntzei esker sortuko den inbertsio pribatua 1.000 milioi eurokoa izango dela kalkulatzen da.\nJarraipen Batzordeak Gipuzkoa aukeratu du bilera egiteko, eta zehazki, nanoteknologietan espezializaturiko Nanogune ikerketa-zentroa, zeinak EGEFaren Programa Eragilearen finantziazioari zor baitio bere egikaritzearen eta garapenaren parte bat.\nPrograma Eragileko bigarren ardatz garrantzitsuena, inbertsioari dagokionez, "Energia-baliabideak eta garraio-zerbitzuen eskuragarritasuna" da. Ardatz horretarako 100 milioi euroko gastu publikoa aurreikusten da, guztizkoaren %20. Ardatz horretako proiektu nagusia Bilboko metropoli-trenbidearen 2. linearen eraikuntza da, Bilbo Handirako garraio-sistema jasangarri baterako oinarrizko azpiegitura izango dena.\nJarraipen Batzordean honako erakunde hauetako ordezkariek hartzen dute parte: Europako Batzordea, Ekonomia eta Ogasun Ministerioa, Eusko Jaurlaritza, Foru Aldundiak, eta EGEFak lagundutako jardunbideak burutzen dituzten zenbait erakunde, hala nola ICEX, Carlos III Osasun Institutua edo Azaro Fundazioa.\nEGEFak finantzatutako proiektuak egikaritzen dituzten erakunde publikoez eta pribatuez gain, beste zenbait erakundek ere parte hartzen dute, kontsulta-organo gisa, EGEFaren politiketan nagusi den lankidetza- eta elkarlan-izpirituari erantzunez, hala nola CES, Eudel edo Garapen (tokian tokiko garapenerako agentziak).\nfeder-pv.JPG 50 KB (JPG)


"Defentsa gutxi dugula geratu da agerian. Bide librea dute gaixotasunak eta gaiztakeriak horrenbestean"\nLaborategiko nagusiek, direnak direlako horiek, eliteek, mila milioika gizakiren sarraskia gogoan darabiltela entzun nuen lehenengo aldian, ez nion kolorerik ikusi. Kosta egiten da, horretarainoko ankerkeria imajinatzea. Geure begiz ikusten ariko ez bagina...\nSusmatzen du pobreak, ke eta zurrunbiloen artean sumatu, biziko bada, hobea duela makina horretatik apartean ibiltzea. Jarraitzen du, bizkitartean, bere zenbait ahal (edo botere) handiarazten dioten, baina bere ahalmena (edo potentzia) txikiarazten dioten smartphonea bezalako makina txikietan atzemanda. Alabaina makina horiek eurak dira, preseski eta ageriki, neurri handi batean, gogoa (gogo-indarra, gogoramena, gogoeta) eta harreman estuak barreiarazten dizkiotenak, eta ekintzarako ezintzen dutenak.


ZINEMA_ILEGALEKO 96. SAIOA - Bulegoa z/b\nIzaro Ieregik proposatutako saioa eta, ondoren, solasaldia.\nMugurdiak Lugorrian pelikula filmatzean proiektatu ziren material batzuen ikustaldia. Material horietatik gorputzen keinua aterako dugu, gero esperimentatzeko.\nThey Shoot Horses, Don’t They? Film honen hasierako eszenan, lasterketetako zaldi bat agertzen da mendian aske korrika egiten. Neskatila batek mirespenez begiratzen dio, eta, une batean, eszena dramatikoki amaitzen da, neskatilaren aitak tiro egin ondoren. Jatorrizko bertsioaren tituluak lehiaketatik erretiratu ondoren lasterketako zaldiak hiltzeari egiten dio erreferentzia. Gaztelaniazko bertsioan, Danzad, danzad malditos titulua zuen filmak. Filmaren argumentua Estatu Batuetako Depresio Handiaren garaian kokatzen da. Kontatzen du nola muntatzen ziren ikuskizunak: etengabe dantzarazten zituzten bikoteak, gau eta egun, gutxieneko etenaldiekin. Nahigabez zeuden eta dirudunagoak ziren beste arima batzuk dibertitzeko antolatzen zuten ikuskizuna. Nire ustez, filmak muturreko indarkeria du. Batez ere, begiratzen duzunean sentiarazten zaituen moduagatik. Akituta egon arren dantzan jarraitzen duten gorputzak, sari handiaren promesaren bila. Nire iritziz, lotura du gure gorputzen garaikidetasunarekin. Filmak ez du indarkeria espliziturik, gorputzen tratamenduan agertzen da hori. Badirudi premisa birena dela: agindu bat egiten dut –ibili 100 metro–, baina guztiz kontrakoa den maila emozionalarekin –hain nago nekatuta eta deprimituta non ezin naizen ibili–. Orduan ezinezkoa da. Agindua –ibili– bateraezina da egoerarekin –nekatuta eta deprimituta–. Pelikulan inspiratutako Alexander McQueen Spring Summer 2004ko desfilea zela-eta, Cecile nire lagun maiteak esan zidan bi norabidetako gorputzak zirela, asmo bikoitza zituztenak. Climax film basatian, gorputzen kontzientzia aldatzen duten eta muga-egoerara eramaten dituzten hainbat elementu daude. Trantze egoera bat, non norberaren presentziak utzi egiten dion “ni hemen aritzen naiz” izateari eta “ni beste hau naiz” bilakatzen den. Egoera hori erritu paganoetan bilatzen denarekin konpara daiteke. Objektuetatik eta beste izaki biziengandik bereizten gaituen giza kontzientzia galtzea eta “beste izate” hori esperimentatzera garamatzan kontzientzia aurkitzea. Entsegu-amaierako festa honetan, dantzari-talde gazte batek beste kontzientzia horrekin egingo du topo. Egoera hori ez da beti bilatzen, eta ez du beti asebetetzen, filmean ikusten den bezala. Dantza amorratuek, techno musikak eta pontxe saboteatu batek errealitate paralelo batera eramaten dute gorputz osoa. Batzuetan, gure garaiko eskaera sozialei ezin erantzuteagatik ere iristen da disoziazio horretara. Ezin dut, ez naiz ni.\nIzaro Ieregi (Algorta, 1987). Performancetik egiten dut lan eskultura-nozio batekin. Egitura sozialak edo testuinguru historikoak bezalako gaiak jorratzen ditut. Bereziki sentikorra naiz bertan bizi diren gorputzen ahultasunarekin, prekarietatearekin eta potentzialtasunarekin. Hori eskulturaren eta dantzaren artean agertzen da, zinema eta instalazioaren artean, somatikoaren eta testuaren artean. “Bitarte” horietan lan egiteak aukera ematen dit askatasunez lan egiteko. Nire hizkuntza aurkitzen saiatzen naiz, leku bakoitzean modu espezifiko eta bereizian arituz. Nire subjektibotasuna taldeko lanaren bidez iragazten da. Lan egiteko modu horren ondorioz, testuinguru/leku bakoitza etorkizunean, iraganean eta orainaldian gurutzatzen duten esanahi eta geruza asko gurutzatzen dira. Lana erakutsi dut hainbat aretotan, proiektu hauekin: Prendido, Bosteko (2021); Soplo, Barrainkua (2021); Estudiotik at, Tabakalera (2021); Zerbait Gertatzeko Derrigorrezko Desbideratzea, Artium (2020); Eginberri, Guggenheim Bilbao (2017); Feroz eta Kabala, Montehermoso Kulturunea (2017); Time For Love, Arizko dorrea (2017); Grado Cero, Cultural San Martín, Buenos Aires (2017). Duela gutxi hainbat performance egin ditut: Encontrarás la manera, Artium (2020); Lo hacemos dentro, Artium (2020); The Glimmer, Dutch Art Institute (2021). Arte Ederretako lizentzia eta Arte eta Ikerketako masterra lortu nituen UPV/EHUn (2013), eta eskolak ere eman nituen (2018-2021). Prestakuntza zabaldu nuen JAI praktika artistikoen institutuan, eta gaur egun DAI Roaming Academyko (Dutch Art Institute) kidea naiz.\nBilbon egoitza duen OKELA gune independentearen bazkide sortzailea ere izan nintzen (2013-2018). Hitzaldiak eta tailerrak eman ditut Getxoarten, Tabakaleran, MACBAn, Argentinako Unibertsitate Nazionalean eta Xiamengo Unibertsitatean. Hainbat beka eta sari jaso ditut, hala nola Bilbaoarte produkzio-beka, Eusko Jaurlaritzaren produkzio-beka, ERTIBIL BIZKAIA saria, Studio KURA egonaldia (Japonia) eta EAS EZE euskal arte garaikidea nazioartekotzeko programa. Egonaldi artistikoetan ere parte hartu dut: Tabakalera, Donostia (2018), Chinese European Art Center CEAC, Xiamen (2017) eta Bilbaoarte Fundazioa, Bilbo (2016).


Eusko Jaurlaritzak argi berdea eman dio Metroaren 3. lineako Zazpi Kaleetako geltokiaren lizitazioari\nAzken eguneratzea: 2014/05/29\nEusko Jaurlaritzak, ETS erakunde publikoaren bitartez, Zazpi Kaleetako geltokiaren obra zibilaren gastua eta espedientearen hasiera onartu ditu. Geltoki hori izango da Bilboko Trenbide Metropolitarreko 3. linearen erdigune neuralgikoa, eta intermodal gisa funtzionatuko du, lotura izanik metroaren 1. eta 2. lineekin, tranbiarekin eta Euskotrenen Txorierriko linearekin.\nAurreikuspenak betetzen badira, 21 hilabeteko epea eta 12,2 milioi euroko aurrekontua (BEZ aparte) dituen geltoki berria eraikitzeko lanak datorren udazkenean hasiko dira.\n- Behealdeko maila edo atarikoa: sarbideko ataria da, eta bertan daude makina baliogabetzaileak. Horrez gain, maila horretan daude geltokiaren ustiapen lanetarako beharrezkoak diren gela teknikoak ere. Nasen mailarekin dagoen komunikazioa, 3,60 metroko zabalera duten eta nasaren bi aldeetan dauden eskailera finkoen bitartez egingo da. Horrez gain, eskailera mekanikoak instalatu dira, nasetara igotzeko. Mugikortasun urria duten pertsonek, erabiltzaileak ataritik bi nasetara eramaten dituzten igogailu hidraulikoak izango dituzte.\nMaila horretan, gela teknikoak egoteaz gain, txartelak saltzeko eta trenbidera sartzen diren pertsonen trafikoaren kontrolerako sistemak ere egongo dira.\nAtariak, geltokian elkartzen diren bidaiarien joan-etorriak banatzeko lana betetzen du. Diseinuak, beraz, bidaiarien arteko interferentziak ekiditeko dimentsio egokienak bilatzen ditu.\n- Goialdeko maila edo nasetakoa: EuskoTrenen geltoki zaharraren egituraketa funtzionalari eutsiz, aurreikusitako banaketa, nasak alboetan dituena da. Espazio horretan jarri beharreko argiztapenak eta altzariek (eserlekuak, paperontziak, informazio panelak, seinaleztapena, megafonia sistema, etab.), Bilboko Trenbide Metropolitarreko 1. eta 2. lineatako geltokietan dagoen diseinu ildo berari jarraitu behar diete..\n-1. lineara sartzeko maila: Maila horrek bat egiten du 1. lineako Zazpi Kaleetako geltokira sartzeko kanoiarekin. Bertan, 1. lineako geltokia babesten duen uholdeen kontrako konporta eta ponpaketa putzua egongo dira. Akzionamendu hidraulikoa duen konporta horrek 1. lineako geltokia babesten du uholdeak gertatuz gero. Atariko mailarekin egon beharreko komunikazioa bermatuta geratzen da eskailera finkoen eta mekanikoen bitartez. Mugikortasun urria duten pertsonak ataritik maila honetara eramango dituen igogailu hidrauliko bat ere badago.


Etxeetatik ateratako kultura - Gipuzkoako Hitza\nEtxeetatik ateratako kultura\n2016, otsailak 05 gipuzkoa, Kultura 520\nLau kultur etxe zituen duela 25 urteko Donostiak. Haien bueltan biltzen ziren antzerkiaren eta bestelako diziplinen inguruko sortzaile eta ikusleak. Okendon (Gros), Larrotxenen (Intxaurrondo), Casaresen (Altza) eta Loiolan bazen mugimendua, baina, barrukoei ez ezik, kanpokoei ere erakutsi nahi zieten egiten ari zirena: “Kultur etxe edo antzokietara ez zihoan jendea erakarri nahi genuen; haiengana hurbildu, beste modu batera”. Horretarako, emanaldiak espazio horietatik atera zituzten, Jon Aizpurua Donostia Kulturako Kultur Ekintzako arduradunak gogoratu duenez. Lau kultur etxeak elkartu, eta jaialdi bat antolatu zuten 1991n: Poltsiko Antzerkiaren Jaialdia.\nAurten 25. aldia izango du jaiak, eta, ostegunetik otsailaren 27ra arte, formatu txiki eta ertaineko 30 ikuskizun baino gehiago eskainiko dituzte hiriko 28 gunetan. “Antzerki jaialdia da, baina ez antzerkiarena bakarrik, barietateena baizik. Hor daude magia, musika…”. Kultur etxeetan ez ezik, hainbat taberna eta aretotan ere izango dira saioak. Ikuskizun guztiak doakoak dira.\nLau kultur etxetan hasi zena hiri guztira zabaldu da egun: “Guretzat garrantzitsua da jaialdia auzoetan banatzea. Zortzi kultur etxetara iristen da orain, baita kultur etxerik ez dagoen auzoetara ere, eta erdigunera ere berdin”. Lehen urteetan baino aukera gehiago dituzte orain eskaintza prestatzerakoan ere: “Hasi ginenean zailagoa zen horrelako gauzak tabernetara eta abarretara eramatea, eta zer esanik ez euskarazko antzezlanak; zaila ez, zaila baino zailagoa zen. Arazoak izaten genituen euskarazko emanaldiak lortzeko”. Euskararen eta gazteleraren presentzia “orekatua” izango da aurten.\nEuskaraz eginiko saioak bultzatzeko asmoz, Poltsiko Antzerkiaren Sorkuntza sortu zuten duela sei urte. Euskarazko formatu txikiko antzerki sorkuntza eta ekoizpena bultzatzeko programa da, eta epaimahaiak aukeratzen duen lanak diru laguntza bat jasotzen du antzezlana garatzeko. Aurreko urteetan talde mordoa aurkezten zela eta, aurtengo aldian aldaketa bat egin dute: lehen, saridun bat bakarrik izaten zen; eta, aurten, bi izan dira, sariduna eta finalista. “Pena zen aurkezten zizkiguten proiektu batzuk bazterrean geratzea, eta, gure aukera ekonomikoak ikusita, bi sari ematea erabaki genuen”. Lehen saria Nomofobikak taldearen Sarean kateatuak antzezlanak jaso du; bigarren saria, berriz, Bazen Behin Clown taldearen Sexijentziak askatuz lanak.\nBerdintasun irizpideak ere garrantzitsutzat ditu antolakuntzak; hori horrela, programatutako proposamenetan emakumezkoen presentzia %60 ingurukoa izango da aurten. “Udaleko berdintasun planaren baitan dago berdintasuna bultzatzea, baina ez bakarrik antzerki munduan, baita musika munduan eta bestelako alorretan ere. Jendeak ikus dezala mundu honetan denetatik dagoela, ez daudela gizonezkoak bakarrik, emakumezkoek ere gauzak egiten dituztela”.\n25. urteurrena festa batekin ospatuko dute jaialdiaren azken egunean. Otsailaren 27an, Dabadaba aretoan elkartuko dira, 23:00etan: “Ez da ohiko emanaldi bat izango”. Parte hartzaileen artean daude, besteak beste, Maribel Salas, Ane Gabarain, Yogurinha Borova, The Chanclettes eta Dj 2ttor. “25 urte ez dira segituan pasatzen, urte asko dira horrelako jaialdi bat antolatzen, eta jende guztiarekin ospatu nahi izan dugu; ez bakarrik gure artean, baizik eta taldeekin, ikusleekin…”.\n+ POLTSIKO ANTZERKIA


urria 2015 - Page 2 of 4 - Floreaga Salestar Ikastetxea - Azkoitia\nArtxiboak urria 2015\n2015-10-19 by Zezilio Iruzkina idatzi\nIkasturtea hasi dugu eta berarekin ohitura den bezala, lehenengo saioa burutu dugu. Aurten kometa izango dugu ikurra. Kometak beri goranzko bidea egiten dute eta gu ere bide hori jarraitu nahi dugu, Jesus eta bere irakatsietatik gertuago egoteko. Datorren urtean joko olinpikoetako urtea dugu eta beraien izpiritua jarraituz, gu ere gehiago, hobeago izaten saiatu nahi dugu. … [Gehiago irakurri...]\n2015-10-19 by LH Floreaga Iruzkina idatzi\nNATURA DUGU IRAKASLERIK ONENA Ez gara disimuluetan ibiliko! Egun zoragarria pasa genuen Pagoetako Parke Naturalean! Dena esan behar bada eguraldiak ikaragarri lagundu zigun. Goiz goizetik, fresko zegoen arren, antzeman genion aldeko izango genuela eta benetan eskertu genuen eguzkiaren epeltasuna egunean zehar. Arduradunek prestatua zuten ibilbidean zehar (4,4 km) aurrez … [Gehiago irakurri...]\nBARATZA LH 3\n2015-10-18 by Agenda 21 Iruzkina idatzi\nLH3. mailakoek baratzara joan ginen aurreko astean. Bertan, belar txarrak kendu eta horrekin batera kalabaza handi bat eta piper ederrak atera genituen, baita belar txarrak konpoostara bota ere. Gero zozketa egin genuen eta batzuk etxera oso gustura joan ziren!!!! … [Gehiago irakurri...]\n2015-10-15 by Agenda 21 Iruzkina idatzi\nNekazaritza eta Elikaduraren Nazio Batuen Erakundeak (FAO) urtero urriak 16an Elikaduraren Nazioarteko Eguna ospatzen du. Aurtengo gaia ““BABES SOZIALA” izango da. Lelo hau landa-pobrezia murrizteko helburuarekin proposatu da - lan aukerak sortzen dituelako, elikagaiak, baliabide ekonomikoak eta zerbitzuak – biztanleriaren sektore ahulenak laguntzeko eta gosetik eta … [Gehiago irakurri...]


Eskemaniak: 4ºMAILA-BIOLOGIA: MENDELISMOA (1)\n1.MENDEL ETA MENDELISMOA.\n· Mendel hainbat urtetan egindako lan izugarriaren ondorioz, karaktereen herentzia agintzen zuten printzipioak azaldu zituen.\nMendelen Legeak (Izaki bizidunen karakteren herentzia arautzen dituzten legeen multzoa dira)\n· Esperimentu guztiak, arraza puruak deritzen indibiduokoak gurutzatuz hasten dira. Indibiduo bat arraza purukoa izango da baldin eta karaktere jakin bati dagokionez bera bezalako beste batekin gurutzatuz gero karaktere hori berdina duen ondorengoa lortzen bada.\n· Herentzia mota hau izendatzeko, mendelismo hitza erabili zen. Bere experimentuetan ilar-landareak erabili zituen.\n1. UNIFORMETASUNAREN LEGEA.\nBi arraza puru (P) gurutzatzen badira, ondorengo guztiak (F1) hibridoak eta berdinak izango dira euren artean.\nØ Karaktereak : AZPIRAKORRAK (a)edo GAINARTZAILEAK(A) eta HOMOZIGOTIKOAK (puruak) edo HETEROZIGOTIKOAK(hibridoak) izan daitezke.\nü FENOTIPOA: Karaktere baten kanpoko itxurari deritzo.\nü GENOTIPOA: Genetako karakteren aleloen hornidura da. (informazioa.)\nAdib, AA eta Aa genotipoek fenotipo bera dute.Izan ere, Karaktere bakar bat ageri bada ere, biak heredatu dituzte\nØ Baliteke karaktere jakin batek gainartzaletasun-azpirakortasun eralzioa erakusten duen alelorik ez izatea, baizik eta alelo biek indar bera edukitzea. (ekiponteteak) . Horrelakoei bitarteko herentzia deritze.\nBITARTEKO HERENTZIA:Heterozigotikoen fenotipoa 2 gurasoen erdibidekoa izango da.\nTEORIA KROMOSOMIKOA. Ilarren kolorea zehazten duen genea ilarren zelula somatikoetako kromosoma jakin batean dago. Zelula horiek 2n kromosoma dutenez, kromosoma homologo bietan agertuko da kolorea zehazten duen genea. Gene biek leku berdina dute kromosoma homologoetan eta alelo (aukera)deritze.\n2. BEREIZKETAREN LEGEA.\nF1 belaunaldiko hibridoak elkarren artean gurutzatzen badira, F2-ko indibiduo guztiak ez dira berdinak izango.\nØ F1 belaunaldiko indibiduoen genotipoa Aa denez, gametoak A zein a motakoak izan daitezke.\nü A eta A gametoak elkartzen badira, zigotoak AA (homozigotiko gainartzailea) izango dira. (horia)\nü A eta a gametoak elkartzen badira, zigotoak Aa (heterozigotikoak/hibridoak)izango dira. (horia) (berdea)\nü a eta a gametoak elkartzen badira, zigotoak aa (homozigotiko azpirakorra)\n3. GENEEN KONBINAZIO LIBREA.\nBi karaktere desberdin edo gehiago dituzten indibiduoak gurutzatzen badira, karaktereak independientekin transmitizen dira.\nØ Karaktere bi baino gehiago kontuan hartuz gero, bakoitzak besteei dagokienez loturarik gabe jokatuko du.adib. Ilarraren kolorea ez ezik itxura ere kontuan hartuko dugu. Leuna (B) eta zimurra (b)\nü P belaunaldi parental dihomozigotiko gainartzailea (AABB) batek eta dihomozigotiko azpirakorra (aabb) batek AB eta ab motako gametoak emango dituzte.\nü F1ko belaunaldi filialean indibidoak AaBb izango dira (dihibrido edo diheterozigotikoak).\nü F2ko belaunaldi filialean gameto hauek sor ditzakete : Ab, aB, AB eta ab.\nGenotipo askotako indibidoak sor ditzaket\nKODOMINANTZIA: Heterozigotikoetan 2 gurasoen fenotipoak agertzen dira.\nPublicado por Chlöe St.Claire en 7:55


Colombiers-sur-Seulles - Wikipedia, entziklopedia askea.\n49°17′35″N 0°30′42″W / 49.2931°N 0.5117°W / 49.2931; -0.511749°17′35″N 0°30′42″W / 49.2931°N 0.5117°W / 49.2931; -0.5117\nAmblie, Banville, Sainte-Croix-sur-Mer eta Tierceville\n82 (%51.6) 82 (%51.6)\nColombiers-sur-Seulles Frantziako udalerria da, Calvados departamenduan dagoena, Normandia Beherea eskualdean. 2013an 179 biztanle zituen.\n2007an Colombiers-sur-Seulles udalerrian erroldatutako biztanleak 162 ziren. Familiak 51 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 16 seme-alabarik gabeko familiak ziren, 23 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 77 etxebizitza zeuden, 58 familiaren etxebizitza nagusia ziren, 13 bigarren erresidentzia ziren eta 6 hutsik zeuden. 75 etxeak ziren eta 1apartamentu bat zen. 58 etxebizitza nagusietatik 49 bere jabearen bizilekua ziren, 7 alokairuan okupaturik zeuden eta 2 doan lagata zeuden; 1ek gela bat zuen, 5 etxek bi zituzten, 7 etxek hiru zituzten, 13 etxek lau zituzten eta 32 etxek bost zituzten. 35 etxek euren parking plaza propioa zuten azpian. 23 etxetan ibilgailu bat zegoen eta 31 etxetan bat baino gehiago zituzten.\nColombiers-sur-Seulles udalerriko biztanleria-piramidea 2009an .\n2007an lan egiteko adina zuten pertsonak 98 ziren, horien artean 76 aktiboak ziren eta 22 inaktiboak ziren. 76 pertsona aktiboetatik 72 lanean zeuden (36 gizon eta 36 emakume) eta 4 langabezian zeuden (2 gizon eta 2 emakume). 22 pertsona inaktiboetatik 2 erretiraturik zeuden, 13 ikasten zeuden eta 7 "bestelako inaktibo" gisa sailkaturik zeuden.\n2009an Colombiers-sur-Seulles udalerrian 56 unitate fiskal zeuden, 165 pertsonek osaturik. Pertsona bakoitzeko diru-sarrera fiskalaren mediana urteko 17.504 euro zen.\n2007an zeuden 5 komertzioetatik, 2 eraikuntza enpresak ziren, 1 ostalaritza eta jatetxe enpresa zen, 1 finantziazio enpresa zen eta 1 zerbitzu enpresa zen.\n2000. urtean Colombiers-sur-Seulles udalerrian 7 nekazaritza-ustiategi zeuden, 216 hektarea erabiltzen.\nTierceville (1,4 km)\nAmblie (1,8 km)\nSainte-Croix-sur-Mer (2,2 km)\nCreully (2,3 km)\nBanville (2,6 km)\nLantheuil (2,9 km)\nReviers (3,5 km)\nCrépon (3,8 km)\nBNF: 15247583m (data)


"Gizonaren ahanzturaranzko jaidura burugabeak tristatzen nau" | Kultura | KAZETA\nJon GARMENDIA|2015/04/06|0 iruzkin Eguneratua:\nZer da "Lekukoak 1914-1918", zer agertzera dator?\nLehen Gerra Handia deituaren euskal lekukotasunekin moldatutako antologia da, eta bai gerra egin eta sufritu zuten euskal lekukoek bizitako tragediaren isla, bai Euskal Herriko Hegoaldean Iparraldeko anaiek pairaturiko gerraren ikuspegia jasotzen duten testuen eta irudi hautatuen mostra zabal bat da.\nNola izan da sorkuntzaren prozesua, bilketa? Zenbat denbora behar izan duzu amaitzeko?\nIaz gerra hasieraren mendeurrena zela-eta, Euskaltzaindiko Literatur Batzordeak pentsatu zuen egoki zitekeela prestatzea jardunaldi bat Baionan gertakizun latz haiek oroituz, eta taldekide nintzenez, prestatu nuen nire bilduma hori sarrera orokor batekin eta idazle bakoitzari argazkia, aurkituz gero, eta ohar bio-bibliografikoa eskainiz. Jardunaldia egin ez zenez, Lucien Etxezaharretari (Maiatz argitaletxeko lehendakaria) eskaini nion liburua eta honek ardura bereziz jaso zuen egitasmoa.\nBestalde, aspaldidanik nabil Iparraldeko testuak argitaratzen (1987, "Bertso zahar eta berri zenbaiten bilduma" (1798); 1989, "Pierre d'Urteren Hiztegia. Londres 1715"; 1990, "Piarres Lafitte, Euskal Literaturaz"; 1991, "Lapurdi, Baxanabarre eta Zuberoako bertso eta kantak. I. Anonimoak II. 1545-1900"; 1995, "Jean Elissalde, LVIIa gerlan"; 1997, "Anton Abbadiaren koplarien guduak. Bertso eta aire zenbaiten bilduma"; 1998, "Zuberoako Irri-teatroa…"; 2006, "Agosti Chahoren Kantutegia"; 2007, "Teatro popular vasco. Manuscritos inéditos del siglo XVIII"…eta abar). Beraz, esan daiteke bilketa poliki-poliki egiten ohi dela, eta egun batean erabakitzen dela esanez, aski oraingoz.\nLiburuan ageri diren idazle batzuk ezagunak dira, besteak ezezagunak; horien historiaren zati bat agertu duzu, ordea, irudiak baliatuz...\nBai. Liburuaren azalean ageri den Simon Hastoy zopa karreialaria Ingalaterrako artxiboetan topatu nuen adibidez, Atharratzekoa zen, eta beste kasuetan egilearen argazkia topatzen saiatu naiz; hori batere erraza izan ez arren, Armiarma Interneteko ataria baliatu dut aurkikuntza batzuk egiteko, eta han ageri ez diren idazleak, testuak eta fotografiak ere topatu ditut. Halaber, testu horiek ziotenarekin batera egokitzen ziren argazkiak bai Interneten bai Gallica gunean arakatuz lortu ditut.\nPertsonaia ezezagunak ere ageri dira, A.I. hizkiekin aurkezten dena kasu; "Serbia eta Salonikatik leterak" igortzen ditu, zuberotarra dela aipatzen duzu…\nMauletik Atharratzera bidean dagoen herriren batekoa izan behar duela aipatzen dut; liburuko sarreratxoan diodan bezala, A.I. aurkikuntza bat izan da, eta etxekoentzat idatzi letrak baino areago diruditela gerra kronika serioak, zeren eta une batez historia zertzeladak, paisaiaren deskripzioak, humanoak eta fisikoak, eta gobernuen eta prentsaren kritika ere badira…\nLekukotasunek kontatzen al dute zer sufrimendu bizi zuten, gerra nolakoa zen?\nBai, badira, noski, eta honetan lagundu dit "Ikerzaleak, Mémoire de la Soule, 1914-1918…" (Ozaze 2006) liburuak. Adibidez, Batista C.-k, aurpegia erabat desitxuratua duenak, dioenez, aisago egiten du etxekoekin uxkaz (euskaraz), eta eskatzen die idatz diezaioten usu eta luze. Gerraren latza eta tragedia azaltzen dute gordinki, Ikerzaleak dioenez, euskaraz idatzi gutunetan, zentsoreek hasieran ezagutzen ez zuten hizkuntzan, tonu askeagoa aurki baitaiteke, eta estilo zuzenago, zorrotzago, egiatiagoa haserrea eta deskontentua espresatzeko unean.\nGerraren aurkako iritzirik bada?\nHegoaldeko bertsolarien artean, batez ere. Adibide batzuk aipatzearren, Lexoti kale-garbitzaileak honela bukatzen du bertso bat: "… pake santuan jarri gaitzazu, Aita amoriyosua, / legor gainian ez genduke nai odolezko itxasua. Edo Jose Ramon Taberna errenteriarrak: … franco-inglesak Alemaniya lurpera nai dute bota / berak ezin ta yankiak diruz egin diyote burruka / oiek amerikanuen mendian jarri digute Europa".\nGenero literario anitz ageri dira liburuan bestalde, belaunaldi desberdinak, garaiko idazleak nahiz garaikideak, Iparraldekoak batzuk Hegoaldekoak besteak... zer adierazteko?\nIparraldeko eta Hegoaldeko euskal idazleak zaku berean sartu ditut, nabarmen delako herri bat garela bi estatutan banatua, hizkuntza bat darabilgula bere berezitasun eta aberastasun guztiekin, eta ikuspegi zabala ematearren. Literatura, eta herriaren ahotsa, gogoeta eta pentsaerak molde ezberdinetan ager daitezkeelako, jakina den bezala.\nZein da lana aitzina eraman arau, lekukotasunak irakurri ahala, sortu zaizun sentimendu nagusia?\nTristura eta etsipena. 6.000 hil eta 60.000 zauritu Euskal Herrikoak, eta mundu zabalekoak bederatzi milioi baino gehiago. Azkena eta azkarra izanen zen gerraren emaitza izateko ez da txantxetako kontua, eta Spinozak zioen esaldi hura oroitu nahi nuke, 'lehena ez baduzu errepikatu nahi iker ezazu'.\nGehien harritu zaituen istorioa?\nNire adinean ez nau deusek harritzen, baina bai tristatzen gizonaren ahanzturaranzko jaidura burugabeak.


Goikoetxea eta 'Garita' durangarra bikote, Durangoko zesta torneoan - Durango - Anboto.org\nGoikoetxea eta 'Garita' durangarra bikote, Durangoko zesta torneoan\nAnboto 2015-10-08 09:41\nZestalari eta Jai Alive enpresako antolatzaileak Durangoko udaletxean egindako aurkezpenean.\nHiru urteko parentesiaren ostean, goi mailako zesta partiduak bueltan dira San Fausto jaietan. Jai Alive enpresaren eskutik, munduko pilotaririk onenetakoek San Fausto torneoa jokatuko dute Ezkurdi Jai Alai pilotalekuan. Domekan, 18:00etan, finalerdiak jokatuko dituzte, eta urriaren 13an, martitzenean, finalak.\nTorneoak hainbat interesgune ditu. Esaterako, etxeko pilotari batek jokatuko du. Iñaki Garcia ‘Garita’ 35 urteko durangarra da parte-hartzaileetako bat. Floridako Dania Jai Alai pilotalekuan jokatu ohi du, eta 2008tik profesionala da. Bere bikotekidea Iñaki Osa Goikoetxea izango da, askorentzat munduko zestalaririk onena den zumaiarra. Gaur egun, buruz buruko txapelduna da. Domekan, 18:00etatik aurrera, Jagoba Narbarte eta Manex Urtasun izango dituzte kontrario. Narbartek debuta egingo du, eta esperientzia hartzen joatea du helburu, abenduan Daniako lehen abenturari ekiteko. Urtasunek, aldiz, esperientzia handia du, eta Danian jokatzen duen atzelaririk onenetakoa da.\nBigarren finalerdiko izenak ere ez dira nolanahikoak: Mikel Egiguren eta Txabi Inza Christophe Olha eta Ibai Erkiagaren kontra ariko dira. Lauren artean, makina bat txapelketa irabazi dituzte, udan. Egigurenek Donostiako Masterra irabazi du, besteak beste; Inza Donibane Lohitzuneko Masterrean nagusitu da; Olhak Biarritzeko Masterra eta Hiruzta Torneoa irabazi ditu, eta Erkiagak, beste hainbat txapelen artean, Jai Alai World Tourreko finala irabazi du Goikoetxeagaz bikotea osatuz.\nDomekako finalerdietan garaile irteten direnek martitzenean, 18:00etan, jokatuko dituzte finalak. Aurretik hirugarren eta laugarren postuak erabakiko dituzte.\nJaialdietarako sarrera 10 euro izango da.


Kapital soziala (enpresa) – Gizapedia\nAgian kapital sozialaren adiera soziologikoa bilatzen ari zinen.\nKapital soziala bazkideek enpresara ekarritako diru eta beste ekarpen materialen multzoa da, eta beraz horren banaketak enpresaren jabetza adierazten du. Aldi berean, ondare garbiaren funtsezko atala da: enpresaren aktiboa finantzatzeko balio du eta hartzekodunen aurrean enpresak eskaintzen duen bermea ere bada. Legez, enpresa guztiek behar dute kapital soziala sorrera-unean, jarduera abiarazi ahal izateko; geroago kapitala handitu ere egin dezakete, bazkide zahar eta berrien ekarpen berrien bitartez, nahiz jaruderan osaturiko erreserbak kapitalera bilduz.\nKapital soziala saritu egiten da, enpresak mozkinak dituenean, bazkideen artean banatzen diren dibidenduen bitartez sozietate anonomioetan. Kanpoko finantzazioa bezala, kapital sozialak ez du kostu esplizitu bat, baina bai kostu inplizitu bat, aukera-kostua, kapital sozialeko ekarpenak beste nonbait inbertitua izango balira eksuratuko luketen errentagarritasuna.


Kazabon Amigorena, Antton - Auñamendi Eusko Entziklopedia\nHogeita gehiago urtez Oiartzungo Haurtzaro ikastolako irakasle izandako idazle honek eskolak ematetik literatura lanak argitaratzera egin du salto. Hasiera batean bertsolaritza eta testu liburugintzan argitu zen, eta horrela, Bertsolaritza Irakaskuntzan izeneko proiektuan aritu zen hiru urtez Gipuzkoako ikastolen elkartearen eskutik eta Hizkuntza 7, Hizkuntza 8, Euskera (1. mailatik 6.era), Bertso trena 3 eta 4, Bertso ostatua... eta beste hainbat liburu argitaratu zituen zenbait egilerekin batera.\nBertsolaritzan itzal handiko pertsona dugu, ez bakarrik eskoletan eginiko lanagatik, baita bertso paper eta jaialdietan gai jartzaile gisa eginiko ekarpenengatik edo hainbat bertsolari txapelketatan epaile lanetan ibili izan delako ere.\nLiteratura ibilbidea, aurretik aipaturiko testu liburuetan zenbait testu argitaratuak izan arren, 1988an hasi zuen Proxpero (Elkar) ipuinarekin. Baserri giroko kontakizuna zen eta, gure literatura tradizionalean hainbeste arrakasta izan duen umore kutsuko istorioez osaturik dago, eta idazleak berak komentatu bezala bere aitari entzundako pasadizoak, berak ikusitakoak, ezagututakoak... bildu zituen. Lan horrek jarraipena izan zuen 1991an Proxpoero Donostian (Elkar) eta Proxperoren lagunak (Elkar) liburuetan. Hastapenei buruz hitz egitean, honako hau zioen Beterriko liburuak aldizkarian (51. Zenb.) eginiko elkarrizketa batean:\n"liburu falta handia zegoenez, neroni zerbait idazten has nintekeela pentsatu nuen. Ikasleei irakurtzen nizkien idatzitako pasarte batzuk: entzundakoa gustatzen ez bazitzaien, zuzenean zakarrontzira botatzen nuen, eta gustuko izan bazuten, gorde egiten nuen."\n1990eko hamarkadan, Kazabonek 27 liburu idatzi zituen haurrentzat. Horietako batzuk Txirri, Mirri eta Txiribiton pailazoei buruzko sail batean plazaratu zituen, baina horiekin batera baziren abenturazkoak, umorezko kontakizunak, bertsolarien biografiak (Xenpelar, Pernando Amezketarra,...) eta baita gazte eta helduen literaturaren arteko mugan koka daitezkeen lanak, Kanpai hotsak isiltzean (Desclée de Brouwer, 2000) liburua osatzen duten lau ipuinak bezala, horietako lehen biak oso gordinak dira eta nekazal giroan kokaturik daude; beste biak, aldiz, kalekoak dira eta maitasuna dute gai nagusi.\nHurrengo hamarkadan, 2000-2010, berrogei liburu plazaratu ditu Antton Kazabonek, euskal idazle emankorrenetarikoa bilakatuz, izan ere, dagoeneko 80 liburutik gora idatzi ditu haur eta gazte literaturan eta bakar batzuk helduentzat, Jaurlaritzaren Bidegileak bilduman, esaterako. Bere sorkuntza hain emankor horri buruz, zera zioen Kazabonek:\n"Beren kasa etortzen dira, ez naiz sekula ipuin baterako istorio bila toki ezberdinetara joan eta galdezka ibili. Haurrekin lan egiten duzun unetik bilatu gabe datozkizu istorioak burura: goizeko 08:00etatik arratsaldeko 17:00ak arte egunero beraiekin, hainbeste pasadizo, hainbeste egoera bitxi, hain aberatsa den harremanen mundu hori, nahiz eta momentuan bertan gatazka usaina izan eta tarte txarra pasatu... Uste dut hortik datozkidala ideiak, eskolako eguneroko bizimodutik."\nEta, hain zuzen, ideien zurrunbilo hori islaturik ageri zaigu idazle honen obran. Tematika eta estilo oso ezberdinetako obrak izateaz gain, prosa eta poesia, genero biak landu ditu haur nahiz gazteentzat. Gainera, bere zenbait idazlanetan esperimentatzeko joera argia ikus daiteke. Horixe gertatzen da Erotik (Aizkorri, 2003) liburuko ipuinetan:\n"Kazabonek eguneroko kontuak, kotxeari gasolina botatzea, ospakizun bat, siesta egitea, barnean dugun ero horren ikuspegitik kontatzen dizkigu, ikuspegi "erotic" batetik ere bai, hain zuzen. Irakurleak lehen ipuinean hartzen du ustekabea, erotikoa zena ekintza arrunta dela ikustean; eta hortik aurrera ipuin guztietan, jolas arauak ezagututa, saiatuko da irakurketarekin disfrutatzen eta, bide batez, egileak ezkutatzen duen ekintza bilatzen"\nX. Etxaniz Erle, Euskaldunon Egunkaria, 2003ko abendua.\nEdo Atearen atzean (Elkar, 2007) lanean narrazioari baino elkarrizketari garrantzia handiagoa emanez lortzen duenean nobela bizi eta azkarra; Maite eta minez (Ibaizabal, 2008) nobelan, aldiz, neska bat eta haren aitonaren arteko eskutitz trukaketa bat dugu nobelaren osagarri; 2007an argitaraturiko Ttantto (Ibaizabal) ipuinean, aldiz, narratzailearen ikuspuntua da berezia, esku pilota bat baitugu narratzaile, edo Zipriztin berriak (Ibaizabal, 2009) euritako bat; tematika aldetik ere, oso gai ezberdinei buruz idatzi du: heriotzaz (Elurrezko pilotak, Aizkorri, 2006), tratu txarrei buruz (Aurpegiko ubeldurak, Elkar, 2010), maitasunez (Atearen atzean), naturaz (Azkeneko txantxana, Ibaizabal, 2004), familiaz (Urtziren diarioa, Ibaizabal, 2003), eta abar.\nPoesia arloan ere idazle emankorra eta aberatsa dugu Antton Kazabon. Bazen behin, behin bazen (Elkar, 1995) liburuan, esaterako, bertsolaritzaren eragina oso nabarmena da, onomatopeia ugari darabiltza eta gai ugariri buruz aritzen da. Matte-matte (Mensajero, 2000) liburua, aldiz, gaztetxoei zuzendutako lana dugu, sentimenduak, maitasuna, desamodioa,... ageri dira. 2002an plazaraturiko Emozioen kuliska (Elkar, 2002) liburuak Xabier Leteren hitzaurrea dakar, eta hau ere gazteei zuzenduriko gai eta estilo ezberdinetako poema liburua dugu. Armiarma zuhaitzean (Aizkorri, 2004), aldiz, "armiarma"ren Atik "zuhaitz"eko Zra alfabetoa errepasatzen duen poesi liburu didaktikoa da eta haur txikiagoei zuzendua. Baina, prosan gertatzen denaren kontra, Oiartzungo idazle honen poesia gehiena gazteei zuzendua da (edo Javier Rojok dioen bezala: "haurtzaroa atzean utzi eta nerabezaroan sartu berriak diren irakurleei zuzendutako poema liburuak". Horrela, Irrikaren distira (Pamiela, 2006) eta Isilik kantatzeko (Ibaizabal, 2010) lanetan poesia jasoagoa aurki dezakegu, landuagoa, naturari buruzko azken liburu horretako poema hauetan ikus dezakegun bezala:\n"Hango Hemengo./ Zure etorrian / noa. / Nire joanean/ zatoz. / Orain ni hangoa ere banaiz/ zu hemengoa ere bazara./ Biok hango/ Hemengo" (29. or.) eta haikuen eragina duen "Taupadaz taupada" poema: "Taupadaz / taupada / maitasun huts." (47. or.).\nIkus daitekeen bezala, Antton Kazabon dugu XX. mende bukaera eta XXI. mende hasierako euskal haur eta gazte literaturako idazle emankorrenetariko bat.


Berbatxangoa: Sopelako eta eskualdeko errotak bisitatzera goaz – Egizu elkartea\nBerbatxangoa: Sopelako eta eskualdeko errotak bisitatzera goaz\nBerbatxangoa: Sopelako errotak\nApirilaren 29an, igande honetan, hurrengo berbatxangoa izango dugu; irteera honetan Berango, Sopela eta Urdulizko ur-errotak bisitatuko ditugu. Azalpenen bidez eskualdean izan duten garrantziaz jabetuko gara. Berezia izango da Urdulizko “Errotatxu”ren kasua, errota hau martxan ikusi ahal izango dugulako. Amaitzeko taloak egin eta jango ditugu Larrabasterrako Seke errotan, gaur egungo gaztetxea dena.\nNoiz: apirilak 29, igandea\nNora: Berango, Sopela eta Urdulizko errotetara bisita. 13:30ean talo-tailerra eta dastaketa Larrabasterrako Seke gaztetxean.\nrozio2012-04-23T12:12:53+02:002012-04-23|agenda, berbalagunok, berbatxangoa, egizu, hitzaldiak, irteerak, kultur jarduerak, kultura|0 Comments


Politika 2004-05-18 21:34\nUdalak hondartzak garbitzearen aurka dago Getxoko PP\nUkberri\tHerriko bost hondartzen garbiketa beregain hartzeko, Bizkaiko Foru Aldundiarekin sinatu zuen hitzarmena baliogabetzeko eskatuko dio Getxoko Udalari talde popularrak. Rafael Moreno PPko zinegotziak adierazi duenez, "inolako ekarpenik ez du suposatzen udal erakundearentzat akordioa, are gutxiago auzokideentzat". Gaineratu duenez, "Aldundiak garbiketa noiz eta nola egin behar den esan, dirua jarri eta lanetaz ahaztu egiten da. Bitartean, giza baliabideak jarri behar ditu Udalak, berari ez dagokion lanerako".\nPolitika 2004-05-17 23:58\nEkitaldi ugari Algortan, Amnistiaren Aldeko Astean\nUkberri\t Gaur eman zaio hasiera Algortan maiatzaren 23ra arte luzatuko den Amnistiaren Aldeko Asteari. Besteak beste, bideo emanaldiak, hitzaldia, elkarretaratzeak, mobilizazioak, ekitaldiak, herri bazkaria, bizikleta martxa, triki poteoa, kontzertuak... izango dira astelehenetik igandera auzo horretako Amnistiaren Aldeko Topaguneak antolatuta. Ekitaldi eta mobilizazioetan parte hartuz, amnistiaren alde euren ekarpena egiteaz gain, etxeko leihoan zein soinean "Euskal Presoak Euskal Herrira" ikurra ipintzeko dei egiten diete algortar guztiei antolatzaileek.\nPolitika 2004-05-07 23:26\nZarraoari nagusitu zaio Urkullu hautes prozesuaren bigarren itzulian\nUkberri\t Hautes prozesuaren bigarren itzulian, 105 udal batzarren babesa jaso ondoren, karguan jarraitzeko aukera guztiak ditu Iñigo Urkullu egungo EAJko Bizkai Buru Batzarreko lehendakariak. Iñaki Zarraoa Getxoko alkateak, aldiz, 13 batzordeetan baino ez du irabazi. Zenbaketa honetan Bilboko Larzabal eta Bilbo-Zaharra, Lekeitio, Erandio eta Gorlizko emaitzak falta dira, gaur 20:30etatik aurrera egiten ari direlako bozketa. Hala ere, azken emaitzan ez dute eraginik izango.\nAdi! Bihar da Herritarren Zerrendaren alde sinatzeko azken eguna\nUkberri\t Bihar da Herritarren Zerrenda Europako hauteskundeetara joan ahal izateko sinatzeko azken eguna. Getxoko Udaletxean 9:00tik 13:00 arte. Ondoren udaletxetik abiatu eta kalegira egingo da Algortan zehar, eta amaitzeko pintxoak eta izango dira Gorrondatxen.\nPolitika 2004-05-04 22:18\nGetxon 1.500 baietz! Adi, azken egunak!\nUkberri\t Maiatzaren 8ra arte dago aukera Herritarren Zerrendaren aldeko sinadura emateko\nAministiaren Aldeko Mugimendua bat dator Herritarren Zerrenda Europako Hauteskundeetan agertzeko behar duen sinadura bilketarekin. Ez da Ezker Abertzalearen kontua: demokrata guztiei dagokie apartheid politikoaren kontra egitea. Zure sinadura ezinbestekoa da behar den kopurua lortu ahal izateko.\nPolitika 2004-04-30 23:03\nApirileko udalbatzan egon da Getxo Bizia plataforma\nUkberri\t Ohi bezala Getxo Biziako hautetsia eta ordezkariak gaurko udalbatzarrean egon gara. Izandakoen inguruan, ezin aipatu gabe utzi udal agintariei lan, ordainsari eta gizarte baldintzen inguruko negoziazioa eskatuz ELA eta LAB-eko ordezkarien hileroko protesta, gaur ere bertan izan dena, udal eta foru administrazioen kudeatzaileen itxikeriaren lekuko. Bestetik Getxo Biziak iritzia eman du, 13-12 bozketarekin Getxo Biziari dagokion zinegotzi postua aintzat hartu gabe, onartu den Lan Postuen Zerrendari buruz. Halaber Arkaitz Goikoetxea, Kepa Saratxaga eta Endika Lejarzegi pairatzen ari diren epaiketak eta indefentsioa salatuz, galde-eskeen txandan mozioa irakurri dugu.\nPolitika 2004-04-30 23:02\nArkaitz Goikoetxea, Kepa Saratxaga eta beste bost gazteren aurkako epaiketa\nUkberri\t Arkaitz Goikoetxea, Kepa Saratxaga (Getxo) eta beste bost gazteren kontrako epaiketa izan da 28 eta 29an, 18 urteko espetxe zigorra eskatzen dute polizia muntai baten barruan.\nEpaiketari asteazkenean eman zitzaion hasiera eta Zornotzako ertzaintzaren komisaldegiaren kontrako erasoan parte hartzea leporatzen zieten. Esan beharra dago zeukaten froga bakarra zazpi gazte hauetario deklarazio bat zela, hain zuzen torturapean sinatu arazi zutena. Gazte hauen kontra deklaratzera PNV-ren polizia joan zen (gezurrezko bizarrarekin betaurrekoekin, arropaz aldatzen ziren,...) gainera euren deklarazioetan kontraesanak esaten. Gainera aipamena egin behar da nola gazte hauek erasoaren egunean beste leku batzuetan zeudela frogatuta zegoela (agroturismo batean, alkoholemia kontrol batean, frantziako tour-ean). Aipatzeko da oso gogorra izan zela epaiketa jarraitzea, zeren eta gazte hauek ertzaintzak eginiko tortura guztiak kontatzerakoan, jasangaitza egiten zen.\nPolitika 2004-04-30 15:55\nUrkullurekin lehiatu ahal izango da Zarraoa\nUkberri\t Iñigo Urkullu berriro aukeratua izateko ezinezkotasuna ezeztatzea erabaki zuen bart alderdi horretako Bizkaiko Batzarrak. Horrela, Iñaki Zarraoa Getxoko alkatearekin lehiatu ahal izango da, gaur egun, EAJko Bizkaiko Buru Batzarreko lehendakaria dena. Horretaz gain, hautes-prozesua bertan behera gelditu zen puntu berberetik abiaraztea agindu du EAJko Bizkaiko Batzarrak.\nPolitika 2004-04-30 00:07\nHainbat gazteen espetxe arriskuaren aurrean, mozioa aurkeztuko du Getxo Biziak\nUkberri\t Getxoko udalbatzak Arkaitz Goikoetxea, Kepa Saratxaga eta Endika Lejarzegi gazte getxoztarren egoeraren aurrean, biharko osoko bilkuran, bere jarrera argitu dezan, mozioa aurkeztu du Getxo Bizia plataformak. Goikoetxeak eta Saratxagak gaur izan dute epaiketa Madrileko Audientzia Nazionalean. Fiskalak 18 urteko zigorra eskatzen ditu eurentzako. Horretaz gain, Endika Lejarzegirekin batera, beste epaiketa bat izango dute biek. Eta haiekin batera beste hainbat gazte dago auziperatuta. Inputazio guztiak "torturapean egindako adierazpenetan" soilik oinarritzen direla salatzearekin batera, udalbatzarrari gazte hauen kasuarekiko interesa ager dezan eta torturaren aurka argiki ager dadin eskatzen dio udalbatzarrari Getxo Bizia plataformak.\nPolitika 2004-04-29 16:41\nUrkullu ezin bada aurkeztu, hautagaitza erretiratuko du Zarraoak\nUkberri\t Iñigo Urkullu EAJko Bizkai Buru Batzarreko oraingo lehendakaria berraukeratua ezin daitekeela izan erabakitzen badu alderdiko auzitegiak, bere hautagaitza bertan behera utziko duela iragarri du Iñaki Zarraoa Getxoko alkateak. Radio Euskadin atzo adierazi zuenez, "Urkullu kenduta, hautagai bakarra izango nintzateke. Eta horrek ez du islatzen, egun hauetan, udal erakundeetako afiliatuek planteatzen ari direna". Hori gertatuz gero, "hautes-prozesua bertan behera utzi eta berri bati ekin beharko litzaioke etorkizunean", Zarraoaren ustez. Hori bai, hautes-prozesu berriari ekitekotan, ez du parte hartzea baztertzen Getxoko alkateak, baten batek bere izena aurkezten badu. Izan ere, bere hitzetan, "prozesu hauen gainetan daude bakoitzak dituen egitasmoak eta ideiak". Horiek defendatzen jarraituko duela baieztatu du berak, EAJko auzitegiak hartzen dituen erabakiak errespetatzea eskatzearekin batera, "estatutuak guztientzako berdinak baitira". "Afiliatuen erabaki guztiak obedituko ditut nik", gaineratu zuen Zarraoak.\nPolitika 2004-04-27 23:17\nEuskal Herria libre mugarik gabeko Europan\nUkberri\t Datorren ekainaren 13an, euskal herritar guztiok, Euskal Herri osoan eta egun berdinean bozkatzeko aukera historikoa izango dugu. Hauteskunde hauek, Euskal Herria Europako Nazioa dela frogatzeko baliatu behar ditugu.\nHerritarren Zerrenda (HZ) osatzeko firma bilketa erraldoia antolatu da Euskal Herri osoan. Estatu espainiarreko legeriak herri hautagaitza osatzeko milaka firma legal eskuratzea eskatzen du eta hori egitera goaz, maiatzaren 8a bitartean. Estatu frantziarrak horrelakorik eskatzen ez badu ere, Lapurdi, Nafarroa Beherea eta Zuberoan sostengurako izenak jasoko dira, maiatzaren 15era arte.\nPolitika 2004-04-24 00:30\nHamaikagarren eskandalua. Beste muntaia poliziala!\nUkberri\t Fiskalak 18 urteko espetxe zigorra eskatzen du Arkaitz Goikoetxea eta Kepa Saratxaga Algortako gazteen kontra, apirilaren 28an eta 29an Madrileko Audientzia Nazionalean egingo den epaiketan, beste gazte batek torturapean sinatu eta gero epailearen aurrean sinarazi ziotena gezurra zela salatu zuen deklarazioa "froga" modura besterik gabe erabiliz.\nAlgortan mobilizazioak izango dira apirilaren 29an: goizean irakaskuntza mailan kontzentrazioak egingo dira eta arratsaldeko 20:00etan manifestazioa egingo da Algortako Telletxe plazatik abiatuta.\n‹‹ Aurrekoak 1 2 3 4 ... 369 370 371 372 373 374 375 376 ... 380 381 382 383 Hurrengoak ››


Gazte Mugimenduari proposamena (LAB) by GAZTEIRAULTZA.INFO - issuu\nGAZTE MUGIMENDUARI PROPOSAMENA\nLAN ERREFORMAZ PPren gobernuak inposatu digun lan erreforma atzetik datorren prozesu oso baten segida da. Aspaldian erabaki zuten lan merkatua desregulatzea, lan araudiak langileak enpresarien aurrean babesteko helburua zuelako. Lan eskubideak erreformaz erreforma indargabetu dituen prozesua burutu dute, lan merkatua enpresarien interesetara moldatuz eta prekarietatea nagusituz. Hori da neoliberalismoa lan merkatuan. Prozesu honek hamarkada gutxitan langileen errealitatea goitik behera aldatzea ekarri du. Eta gazteriarengan eraginak bistakoak dira, langile belaunaldi berriak lan munduan egoera guztiz ezberdinetan sartzea ekarri duelako, baldintza okerragoetan eta hobera egiteko inolako aukerarik gabe. Prekarietatea estrukturala da beraz gazterian, eta ez da prekarietate laboral hutsa, prekarietate soziala piskanaka nagusitzea ekarri duelako. Erreforma berria prozesu honen azken emaitza da, prozesua muturrera eramaten duelako. Bi hitzetan, botere osoa ematen dio enpresariari lan baldintzak bere kasa finkatzeko eta moldatzeko (orain arte negoziazio kolektiboaren bidez egiten zen – baieztapen honek ñabardura asko eskatu arren - ) eta lan araudia berriro ere aldatu egiten du kaleratzeak merketzeko eta guztiz prekarioak diren kontratuak legeztatzeko. Erreformaren atzean dagoena inposatu zaigun eredu aldaketa bat da, orain legislazioak langileon eskubideak arautu beharrean enpresarien pribilegioak arautzen eta ziurtatzen dituelako. Soldatak jeistea, lanaldi jakinik gabe lan egitea eta lan harremanak indibidualizatzea suposatuko du. Lan baldintza egonkorrak dituztenak erraztasun osoz kaleratzea eta kontratu guztiz prekarioa dutenekin ordezkatzea ekarriko du. Lan merkatua gehiago prekarizatuko da eta ondorio zuzena izango du gaur langabezian edo ikasten daudenengan, bazterketa sozialaren arriskua betikotu egingo duelako eta bizi proiektu duin eta independiente bat garatzeko aukera lapurtzen digulako.\nERREFORMAREN ONDORIO ZUZENAK Erreforma guztiek bi mailatan kaltetu dituzte gazteak. Batetik eredua guztiz prekarioa ezartzen dutelako eta horrela belaunaldi berrien lan eta bizi baldintzak okertzen joan direlako. Bestetik guztiek jaso dituztelako gazteriari begirako neurri espezifikoak, beti formakuntza kontratua itxura izan dutena. Beraz oraina eta etorkizuna baldintzatu dituzte guztiek. Erreforma honek berdina egiten du. Gazteriari zuzendua dagoen formakuntza kontratu guztiz prekario bat ezartzen du. Hau lehen ere bazegoen, erreforma honek kontratazio eredu hau urteetan luzatzeko aukera ematen du. Gaur arte 25 urte arteko gazteei zuzendutako kontratua zen, orain 30 urte arte luzatzen dute aukera. Eta hiru urtez egon zaiteke formakuntza kontratuarekin – hiru urte kualifikaziorik eskatzen ez dituen lanbide batean ustez formatzen – . Eta hiru urte pasatzen direnean enpresa berdinean lanbidea aldatu eta formakuntza berria eskatzen duelakoan berriro ere kontratua formakuntzazkoa izan daiteke. Erreformaren arabera “formatzen” urteak egin ditzake gazte batek, eta formakuntza enpresaren esku geratzen da gainera, horrek suposatzen duenarekin (ez dago kontrolik, enpresaren arabera egiten da). Soldata gutxienekoa izango da hitzarmenak besterik esaten ez badu, eta hitzarmenak balioa galdu dute. 500 euro 33 urte bete arte. Erreformak ondorio gehiago izango ditu,\nhau azpimarratzen dugu gazteriaren kontrako\ninposizio berezitua delako eta ondorio bortitzak izango dituelako gaur ikasten dagoen guztiarentzat. Bestelako ondorio zuzen eta oso esanguratsu batzuk: −\nBelaunaldi berriek ez dute enplegu egonkorra ezagututuko. “indefinituak” bezala agertuko dira estadistiketan (beraz behin behinekotasunaren arazoa konpondua dagoela esango dute) baina edozein momentuan kaleratuko zaituzte. Lehenengo urtean inolako kalteordainik gabe (froga epean zaudelako), hortik aurrera kalteordain miserable batekin.\nBelaunaldi berriek ez dute lanaldi jakinik izango. Enpresariak bere kasa erabaki dezake lanordua nola antolatu, eta kontratu partzialetan aparteko orduak egitera behartu ahal zaituzte. Aisialdia guztiz hipotekatzen du honek, militantziarako aukerak baldintzatzen ditu... ez dago norberaren bizitza antolatzeko aukerarik.\nErreforma honek ez du enplegurik sortuko. Ez dute helburu horrekin egin. Enplegu egonkorra suntsitzea ekarriko du beraz gazte askoren egoera aldatuko da gurasoen egoera aldatzea ekarri dezakeelako. Guztiak langabezian dauden familien kopuruak nabarmen egin du gora. Lehen ez bezala, gaur adineko jendea ikus daiteke lanpostu guztiz prekarioetan, gazteak edota emakumeak betetzen zituzten enpleguetan (supermekatutako kajeroak dira oso adierazgarriak). Eta 5 miloitik gora langabetu dauden leku batean lan merkatuan sartzeko zailtasunak bistakoak dira. Erreformak gazte langabetuak zigortzen ditu gainera, langabezi prestazioa dutenak kontratatzeko erraztasun eta dirulaguntzak ematen dituelako eta ez da hori gazte gehienen egoera.\nLangile belaunaldi berriek ez dute negoziazio kolektiborako eskubiderik izango, edo oso oso baldintzatua izango dute. Indibidualizazioa inposatzen duen erreforma da. Honek defentsa eskubidea guztiz kaltetzen du kolektiboaren indarra zapuztu nahi duelako. Eta belaunaldi berriak aldendu egiten ditu langile borrokatik eta sindikalgintzatik.\nKRISIAREN ONDORIOAK GAZTERIAREN GAIN Erreformak pobrezia ekarriko du, gobernuek pobreziara kondenatzen ari gaituztelako krisi honetaz baliatuz. Guzti honen atzean dagoena aberastasunaren banaketa geroz eta ankerragoa da. Lan merkatua aberastasuna banatzeko marko bat da, aberastasuna sortzen da eta gure soldata eta lan baldintzen bidez birbanatu egiten da. Zati bat enpresarien patrikara eta bestea langilearen patrikara. Erreformak ekarriko duena langileengana doana geroz eta gutxiago izatea da, enpresarien patrikaren mesedetan. Soldata miserableak, beraz bazterketa sozialaren arriskuan beti enplegu bat eduki arren. Errealitate hori hedatzen eta nagusitzen joango den heinean, pobrezia egoera zabaldu eta estrukturala bilakatuko da. Hori da etorkizuna. Errealitatea hau bere gordintasun osoan agertzen da politika publikoei begiratuz gero. Krisia hasi zenetik politika bakarra murrizketak egitea da, “instituzioek ez dutelako diru sarrera nahikorik eredu soziala mantentzeko” euren hitzetan. Honen ondorioa jendartea babesik gabe geratzea da. Ez dago gastu sozial nahikorik beraz ez daude prestazio sozial nahikoak, gutxitu egiten dira beharra dutenak gehiago izan arren. Eta ez dago sistema publikoa mantentzeko diru nahikorik beraz txikitu egiten da, sistema publikoak ziurtatzen dituen zerbitzuak kaltetuz eta murriztuz. Osasuna, hezkuntza eta zerbitzu sozialak gaur duela hiru urte baina askoz kaxkarragoak dira. Eta hurrengo urratsa zerbitzu gutxiago eskaintzea izango da. Hainbat osasun zerbitzu sistema publikotik kanpo geratuko dira, edota ikastetxeetan nabarmena izango da hezkuntza kalitatearen galera...\nBeraz enpleguak ez du pobreziaren arriskua ekidingo, bazterketa sozialaren arriskua estrukturala izango delarik. Eta sistema publikoak ez ditu arazo horiek politika publikoen bidez zuzenduko. Herritarrok ez ditugu oinarrizkoak diren beharrak ziurtatuak izango ez dagoelako hori bermatuko duen sistema publiko nahikorik. Hori da etorkizuna. Euskal Herrian aberastasun nahikoa dago gure behar guztiak asetzeko. Aberastasuna nahikoa sortzen dugu guztiok bizi baldintza duinekin bizitzeko. Baina bazterketa soziala eta pobrezia zabalduko da eta estrukturala bilakatuko da. Derrigorrez? EZ, horrela izatea erabaki dutelako. Eredu sozial hori hautatu eta inposatu digutelako. Gaur nagusi den klase politikoak horrela egitea erabaki dutelako. Beraz arazoa ez da ekonomikoa, arazoa guztiz politikoa da. Erreforma hau inposatu digute enpresariek horrela eskatu dutelako euren interesei begiratuz; eta gobernuek interes horiek nagusitzea erabaki dute. Eta murrizketak inposatzen dizkigute banketxeek eta enpresariek sistema publikoa desegitea eskatu dutelako euren interesei begiratuz; eta gobernuek interes horiek nagusitzea erabaki dute. Elite ekonomiko baten zerbitzura jarri dira gehiengo sozialari bizkarra emanez. Eta elite ekonomiko hori aberasten jarraitzea da helburu bakarra. Osasun sistema publikoa guztiz ez nahikoa izan arren gaixotasunak hor jarraituko dute eta sistema pribatura jo beharko dugu. Pentsio sistema guztiz ez nahikoa bada ere diru sarrera beharrak hor jarraituko du eta pentsio sistema pribatuetara jo beharko dugu. Hezkuntza kalitatea guztiz txarra izan arren formakuntzari duen garrantzia ematen jarraituko dugu beraz kalitatea ziurtatzen duen sistema pribatura jo beharko dugu. Sistema publikoa desegiten ari dira sistema pribatuari negozioa emateko. Ez da finantziazio arazo bat (dirurik ez dagoela), hautu politiko bat baizik. Politika fiskala aldatuz gero eta aberatsei zerga bidez dirua jartzera behartuz gero finantziazio arazorik ez dago, aberastasuna sortzen delako. Baina ez da politika fiskala aldatzen. Beraz arazoa ez da ekonomikoa, arazoa guztiz politikoa da. Guzti honek gazteriarengain izango dituen ondorioak zenbatekoak izango diren esaterik ez dago. Motzean, bizi proiektu duin eta independiente bat garatzeko eskubidea lapurtzea da. Horrek dituen ondorio guztiekin. Krisiaren dimentsioa norainokoa den azaltzeko adibide bat: Ez baduzu bizi proiektu independiente baterako eskubiderik (eta hori da gaur errealitatea) dependentzia egoeran zaude, sistema publikoak ez badizkizu beharrak asetzen eremu pribatuan bilatu beharko dituzu irtenbideak. Familira edo lagun artera jo beharko duzu. Gurasoak langabezian, soldata txikiagoarekin edo pentsio prestazio miserableekin aurkitu ditzakezu. Eta lagunak zure egoera berdinean. Behartua egongo zara enplegu miserable bat onartzera eta behartua egongo zara ateratzen duzuna oinarrizkoak diren beharretara bideratzera sistema publikoak ez dizkizulako ziurtatuko. Gaur arte errealitate hau etxebizitzarekin ematen zen. Orain inposatzen ari zaigun ereduan osasunarekin, hezkuntzarekin... gertatu ahal daiteke. Motzerako ondorioak bizi baldintzak okertzea izango da. Zailtasunak handitzea, gaur arte hurrun ikusten genituen arazoak oso gertu ikustea edo errealitate bilakatzea. Arazoa da ez dela momentuko gauza bat, ezta sektore sozial batera mugatzen den arazo bat. Hau da jendarteari sistema honek inposatzen dion etorkizuna. Gertatzen ari denaren benetako dimentsioa neurtzeko erabili beharreko hizpidea ez da hau den nire gaurko errealitatea, errealitatea hau izateko arriskua zenbatekoa den baizik. Hasiera batean oso hurruna iruditu arren, bere hala ohartuko zara arriskua begi bistan duzula. Krisi honek milloika langile kaleratu ditu, euren egoera goitik behera aldatuz egun batetik bestera. Hego Euskal Herrian egunero botatzen dituzte etxeetatik familia osoak, orain urte gutxi etxebizitza erosteko eta eroso bizitzeko soldata eta enplegua zutenak dira gehienak. Konturatu gaitezen, banketxeak etxea kentzen badizu hipoteka bat zenuelako dela, hipotekak ez zizkioten langabetuei ematen. Gure bizi eredua guztiz aldatzea posiblea egiten duten erreformak dira inposatu dizkigutenak. Eta posiblea den heinean, arriskua hor dago. Hori da benetako errealitatea.\nKRISIAREN BENETAKO DIMENTSIOA Bizitzen ari garena ez da garai ekonomiko txar bat. Ez da egia egokitzapen batzuk egin eta iraganeko egoerak berreskuratuko direnik. Ez gaude atzeraldi ekonomiko baten aurrean, sistema ez da hazkunde ekonomiko berri bat ekarriko duten neurri ekonomikoak hartzen ari. Sistema kapitalista krisian dago, krisia egiturazkoa da, sistemikoa da. Eta kapitala kapitalismoa berformulatzen ari da. Krisi honek errealitatea aldatuko du, sistema kapitalista garatzeko eredu politiko eta sozioekonomikoa aldatzen ari diren heinean.\nKrisi hau neoliberalismoaren emaitza da Kapitalismoa krisi iraunkor batean bizi da, krisia ziklikoa da. Eta kapitalak beti gainditzen ditu bere krisiak kapitalismoan sakonduz. Kapitalak ez ditu krisiak konpontzen, ezinezkoa duelako, hazkunde garai berriak irekitzen ditu bere burua eraberritzen. Beti helburu berdina duten neurriak hartzen ditu: irabazi tasa berreskuratzea eta handitzea. Krisiak horregatik sortzen dira goiz ala berandu. Ez dago irabazi tasaren hazkunde iraunkorra betikotzeko modurik. Irabazi tasak erortzen hasten direnean hartzen diren neurriekin hazkunde garai berriak irekitzen dira baina luzera beti dira krisi sakonagoak sortzen dituzten neurriak. Orain hiru urte hasitako krisiaren atzean 70, hamarkadako krisia dago. Orduan ere krisia nagusitzen ari zen eta kapitalismoaren refundazioa beharrezkoa zela iritzita progama oso bat jarri zuten martxan. Ondoren neoliberalismoa bezala ezagutu duguna. Programa neoliberalaren ardatz nagusiak hiru dira: Desregularizazioa. Enpresa eta zerbitzu publikoen pribatizazioa iniziatiba pribatuaren negozio eremua handitzeko. Eta merkatuak liberalizatzea, kapitalaren nazioarteko joan etorriek inolako mugarik ez edukitzea bere balioa handitzeko bideak aurkitzeko orduan. Politika ekonomiko hauek langilerian izan dituen ondorio kaltegarriak ezagunak ditugu, aberastasunaren banaketan gure parte hartzea asko gutxitzea eta eskubideen murrizketa sistematikoa ekarri duelako. Prekarizazio soziala zabaldu eta indartu da aberastasuna barra barra sortu arren. Garai honen beste ezaugarria izan da finantza kapitalaren internazionalizazio handi bat eman dela, kapital produktiboari gailenduz eta sistema bera transformatuz. Espekulazioa nagusitu da, â€œprodukzioak dirua sortzen duâ€? eredutik, â€œdiruak dirua sortzen duâ€? eredura pasa gaituzte, eta bere gatibu egin gaituzte. Espekulazioa da ereduaren ardatza, inolako kontrolik gabeko espekulazioa. Herrien benetako garapeneri ezer ekartzen ez dion espekulazioa hain zuzen ere. Aberastasunaren banaketa desorekatu eta bidegabea dago mugimendu espekulatzailearen atzean. Neoliberalismoari esker diru kopuru itzelak metatzen dira korporazio transnazionalfinantzieroen eskutan, eta diru guzti horrek arazoak ditu bere balioa biderkatzeko inbertsio produktiboen bidez. Aberatsenek sekulako dirutza zuten eskutan, baina diru horrek ez badu ezertarako balio, ez badu irabazirik ematen, balioa galtzen du. Espekulazioaren bidea hautatzen dute arazo hau konpontzeko. Produkzio eredu kapitalista ez da desagertzen noski, baina sistema finantziero eta sistema produktiboaren arteko oreka eta lotura apurtu egiten da.\nAberastasunaren banaketa ankerraren beste ondorioa zorpetze masiboa izan da, publikoa zein pribatua. Soldatak etengabe erasotzeak sortutako arazoa zuzentzeko bidea zorpetzea ahalbideratzea izan da. Dirua merke uztea herritarren esku gu guztion kontsumoaren bidez handitzeko barne eskaria eta horrela luzatzeko hazkunde garaia. Azken garaiko hazkunde ekonomiko ikargarriaren oinarri hutsalak izan dira hauek. Guztiak eztanda egin eta hankaz gora jarri den arte. Zabor finantzieroak sistema osoa kutsatu duenean eta burbuila espekulatiboak eztanda egin duenean nazioarteko sisteman kolapsoa nagusitu da eta 2007tik geroztiz krisia da sistemaren bilakaera zuzentzen duena.\nAzken urteetako politikak Krisiak eztanda egin bezain pronto hasi ginen ondorioak igertzen. Oso azkarra izan zen prozesua burbuilla batean bizi ginelako, eta eztanda egitean burbuillaren barruan zegoena agertu zitzaigun begi bistan: EZER. Haizea besterik ez. Euskal Herrian ondorio bortitzak mailakatuagoak izan dira Estatu Espa単olan baino, hemen sistema produktiboak pisu handiago duelako. Industriak bere lekua du eta eraikuntza ez zen etxebizitza merkatura mugatzen, obra publikoek pisua zutelako ere. Baina denborak aurrera egin ahala krisiaren ondorioak berdinak izaten ari dira. Momentu honetan Hego Euskal Herrian Estatuan baino enplegu gehiago suntsitzen da. Zergatik? Krisiak eztanda egin duenetik garatu diren politika guztiak krisian sakontzeko izan direlako. Instituzioak egin behar zuten lehenengo gauza herritarrak babestea zen eta kontrakoa egin zuten. Enplegua suntsitzeko erraztasunak eman zituzten eta aurrekontuak murrizten hasi ziren, gastu soziala murriztuz, beraz babesa kenduz. Erabaki nagusia diru publikoarekin banketxeak laguntzea izan zen. Espekulazioaren erruz banketxeek zituzten zuloak diru publikoarekin konpontzea erabaki zuten. Banketxeak euren irabaziekin geratu ziren baina zuloak sozializatu egin zituzten. Langabetuak babesteko ez zegoen dirua bai zegoen banketxeen zorrak ordaintzeko. Bigarren erabakia erreformaren bidea hartzea izan zen. Pentsio erreforma eta lan erreforma horien artean. Pentsio erreforma banketxeen eskakizun bat da, sistema pribatua bultzatzeko. Lan erreforma patronalaren eskakizuna lan kostuak murrizteko. Neurriak hor egon arren, krisiak aurrera egiten zuen eta okertu egiten zen egoera. Zergatik: ekonomiak finantziazioa behar duelako eta hori banketxeen esku dagoelako batez ere. Banketxeek iturria itxi dutenean ekonomia ito egin da. Banketxeei eskatzen duten guztia eman arren ez dute iturria irekitzen. Ematen zaien dirua espekulatzen jarraitzeko erabiltzen dute, eta iturria irekitzen ez duten bitartean gobernuek euren eskakizunak bete behar dituzte noizbait iturria irekiko dutelakoan. Bigarren arazoa: herritarrak diru sarrerak galtzen dituzten heinean ez dute kontsumitzen eta kontsumoa da ekonomia mugitzen duen bigarren gauza. Ez dago kontsumorik ez dago barne eskaerarik. Hirugarren arazoa: ekonomia ez denez mugitzen eta politika fiskala ez denez aldatzen instituzioek ez dute dirurik beraz ezin dituzte inbertsioak egin ekonomia mugitzeko. Geroz eta gutxiago egin, geroz eta handiago krisia. Eta murrizketak egiten dituzte, herritarren kaltetan eta krisia areagotuz. Zein da arazoa: honek ez duela inolako irtenbiderik egiten ari diren bidean. Eta bidea aldatzea, politikak hauek aldatzea behar beharrezkoa eta posiblea izan arren, ez dutela hori egiten. Ez da arazo ekonomiko bat, politikoa baizik. Krisi politiko nabarmena bizi dugu: gobernuek botere ekonomikoaren esku utzi dute ekonomiaren gaineko erabakiak, kontrola galdu dute eta orain guztiak botere ekonomikoaren menpe gaude. Eta botere ekonomikoak bere interesak babesten eta bermatzen ditu, horiek eta ez besterik.\nSistemaren krisia Esan dugunez, kapitalak bere krisiak gainditu edo bideratu egiten ditu, baina ez ditu konpontzen, konpon ezinak direlako. Sistemaren barne krisiak eta kontraesak berezkoak dira, eta modu batean edo bestean agertzen dira goiz ala berandu. Orain gertatu dena krisi guztiak batera eta dimentsio berri batekin lehertu direla da. Egoera guztiz berria sortuz eta sistema bera krisian jarriz. Krisi energetikoa, alimentarioa eta ekologikoa: Sistemak ez du mugarik baina baliabideak mugatuak dira eta hori krisi iturri iraunkorra da. Konponbiderik ez duena noski. Sistemaren oinarrian dagoen produkzioak lehengaiak behar ditu, petroleoa bereziki. Ez dago guztientzat eta arazoa larritu egin da Txina eta India bezalako herrialdeek hartu duten abiadurarekin. Petroleoaren gaineko kontrola behar beharrezkoa da potentzia guztientzat, lehia horrek gerrateak eta gatazkak sortu dituelarik beti. Sirian gertatzen ari dena adibide bat da: gobernua bota nahi dute AEB eta Europak, gobernua salatzea ekiditen ari dira Txina eta Rusia. Guztiak siriar herriaren izenean, guztiak siriaren petroleoaren bila. Berdina Iran... Arazoa da: nola betikotu petroleoa behar duen sistema bat ez badago petroleorik betirako eta guztientzat. Krisi energetikoak ekonomia lokaletan dituen ondorioak nabarmenak dira ere. Erregaiak garestitzen badira geroz eta kostu handiagoa du produkzioak, irabaziak gutxituz. Hori horrela izaten ari da, guk kotxeko depositoan nabaritzen dugu eta enpresek euren fakturetan. Lehen gaiak garestitzen badira azken produktoa ere, eta saldu behar duzunean beste herrialde batekin lehiatu behar duzu beraz galdu egiten duzu zurea garestiago bada. Beraz kontrolatzen duenak bere herrialdearen mesedetan moldatuko du petroleoaren merkatua eta besteak produkzio kostua nola murriztu bilatuko du: lan kostuak murriztuz beti. Euskal enpresak lehiakorrak izan behar direla esaten digutenean horretaz ari dira, gauzak ahalik eta merkeen egin behar direla. Baina Euskal Herriak ez du bere energia politika finkatzeko aukerarik, bai ordea gure soldatak jeitxiz lan kostuak merketzeko modua. Antzekoa elikadurarekin eta natur baliabideekin. Konponbiderik ez duten krisiak dira eta kapitalismoa neurrik gabe garatzen den heinean neurririk gabe garatzen dira ere krisi hauek. Krisia hauek herrialde kapitalistetan geroz eta nabarmenagoak egiten ari dira. Nola daiteke Euskal Herrian umeen eta nagusien elikadura hainbeste okertzea (ikerketek horrela diote) nekazaritza eta arrantza sektoreak deuseztatzen ari diren bitartean? Bi arlo hauek pikutara doaz elikaduraren transnazionalak kontrolatzen duten merkatuaren pean bizi garelako. Horrek geroz eta arazo gehiago sortzen ditu eta ez dago konponbiderik sistema honen pean. Burujabetza alimentarioa eta garapen eredu berri baten aldeko erabakia hartzea dira alternatibak baina gaurko egoeraren atzean dauden interes ekonomikoak itzelak dira eta ez dira erabaki politiko horiek hartzen. Alternatiba badago? Noski, sistema ekonomikoa aldatzea, baliabideak eta borondatea badaude Euskal Herrian, ez horrela euskal instituzioetan. Beraz arazoa ez da ekonomikoa politikoa da. Hegemonia krisia: Momentu honetan auzitan dagoena munduan nork agintzen duen da. Orain arte bere nagusitasuna ziurtatua zuen AEBk eragina galtzen ari da (Txina, India, Rusia... indartzen ari direlako eta Hego â€“ Ertain Ameriketako herrialdeetan eragina galdu duelako). Europa eta Japon ziren beste bi erpinak. Hiruen artean banatzen zen boterea eta orain beste potentziak ari dira indartzen. Sekulako botere lehia baten erdian gaude eta botere lehia horrek zuzentzen ditu erabakiak. Eta era berean, hiru eremu hauek boterea galdu dutenez ez dute lortzen euren erabakiak guztiaren gainetik nagusitzea. Beraz krisia dago eta ez dago inor krisia gainditzeko hartu nahi dituen neurriak guztiaren gainetik inposatzeko ahalmena duenik. Argi dago batzuk besteak baino botere gehiago dutela, eta bere errezetak\nnagusitzen dituztela, baina ez dago sistemak bere krisiak gainditzeko erabili duen hegemonia. Hau egoera berria da eta krisia luzatzea ekarriko du. Legitimitate krisia: gehiengoa gutxi batzuen menpe eta zerbitzura jartzen dituen sistema ez da zilegia. Herrien, langileen eta emakumeen zapalkuntzan oinarritzen den sistema ez delako zilegia. Eta hori gatazka iturri bat da berez. Sistemak bere baliabidek eta bitartekoak izan ditu beti gatazka horiek indargabetzeko eta bideratzeko. Bitarteko nagusia sistema zuzena eta ona dela aldarrikatzea izan da, guztion beharrak asetzen dituen sistema bakarra dela sinistaraztea. Sistemak aurrera egin ahala geroz eta nabarmenagoa izaten ari da hori gezurra dela. Sistemak beti zaindu du oreka bat egotea bere burua balioztatzeko eta gaur ez dago oreka posiblerik. Ez du bere zilegitasuna aldarrikatzeko bidea aurkitzen ez delako posiblea bere burua betikotzeko beharrezkoa dituen neurriekin. Eta honekin lotzen dugu gaurko egoeraren arrazoi nagusia. Sistemak ez duenez neurririk, neurririk gabe areagotu ditu bere barne kontraesanak; sistemaren oinarrian dauden klase kontraesana eta sexu-genero kontraesana. Kapitalaren eta lanaren arteko gatazka konponezina da, eta klase gatazkaren bilakaerak zuzentzen du sistemaren bilakaera. Azken hamarkadetako hazkunde ikaragarriarekin klase gatazka betirako gainditu zenaren ametsak indarra hartu zuen. Guztiak dirua barra barra. Arazoa noski, gutxi batzuk aberasten ari zirela gehien gehinak zorpetzen ginen bitartean. Ametsa amets gaizto bilakatu da orain, klase kontraesana muturrekoa egin duen egoera bizi dugularik. Gaur ez dago oreka posiblerik kapitalaren eta langileen interesen artean. Ez dago bateragarri egiterik kapitalak eskatzen duena eta langileok behar duguna. Interesen talka erabatekoa da eta kapitalaren interesak nagusitu dira. Oreka posiblerik ez dagoenez, oreka hori bilatzen zuen eredu politiko eta soziala ez da posiblea. Eta deuseztatzen ari dira. Hartzen ari diren neurriak ez dira momenturako, ez dira krisi garairako, eredu berri bat inposatzen ari digute non kapitalaren interesak nagusituko diren inolako mugarik gabe eta horiek izango dira asetuko diren bakarrak gehingoaren interesen gainetik. Sexu genero kontraesanarekin pareko azterketa egin dezakegu. Langileok beti jakin izan dugu egun batetik bestera galdu ditzakegula urteetako borrokari esker eskuratutako eskubideak. Emakumeen kasuan eta krisi honekin, hori da gertatzen dena. Urteetan eman diren aurrera urrats apurruak emakumeen borrokari esker izan dira, eta mugimendu feministek eraginda izan dira. Eta hiru urteetan hamarkadak egin dugu atzera. Adibide bat ematearren: zerbitzu sozialen murrizketak zuzenean ekarri du emakume asko eta asko zaintzaren karga bereganatzea berriro. Kontraesan hauek ezin dira gainditu, areagotzen eta sakontzen ari dira. Eta zenbat eta handiago izan krisia, orduan eta nabarmenagoa kontraesana, orduan eta handiagoa interesen talka. Gaurko krisia guztiz bortitza denez, guztiz bortitza izango da irtenbidea. Hor dago lan erreformaren arrazoi nagusia. Sistema honen arazoak geroz eta nabarmenagoak badira eta atxikimendua geroz eta txikiagoa bada; sistema hau aldatu behar dela geroz eta jende gehiagok aldarrikatzen badugu; eta sistemak ez badu zer eskaini jendarteari gu guztiak pobretzen garen bitartean gure muturraren aurrean aberasten jarraitzen dutelako, zer gertatuko da? Hori da zabaltzen ari den kezka. Eta hori da nagusitu behar den errealitatea. Krisiek ez dute berez borroka indartzen, azkenak borrokarako baldintzak kaxkartu dituzte. Muturreko jarrerak elikatzen dituzte, ezkerrera bultzatzen gaituzte batzuei baina eskumara askori. Sistema krisian dago baina ez du bukaera mugarik, alternatiba bat urratsez urrats eraikitzeak ekarriko duelako sistema hau gainditzea. Guzti hauek kontutan hartuta: Euskal Herrian badago ezkerrera jo dugun gehiengo bat, alternatiba bat eraikitzeko gai garenak. Grebak borroka fase berria ireki behar du, oinarriak baditugu eta premia bistakoa da.\nALTERNATIBA BADAGO Alternatiba burujabetza da. Herrien eta herritarren burujabetza merkatuen eta merkatuaren zerbitzura dauden Estatuen aurrean. −\nBurujabetza gure etorkizun politiko, ekonomiko eta soziala erabaki ahal izateko. Euskal Herriak erabaki behar du euskal langileria erabakien protagonistak izateko. Burujabetza kapitalari boterea borrokatzeko prozesu politikoa dela ulertu behar dugu.\nBurujabe izateak eredu politiko demokratiko bat ekarri behar du. Eredu politiko berri baten aldeko borrokak zuzendu behar du burujabetza prozesua. Herritarrak gara aldaketarako subjektu politikoak eta hartzen diren erabakietan determinanteak egiten gaituen eredu politikoa behar dugu. Bestela kapitalak erabakitzen du, kapitalaren zerbitzura dagoen klase politikoak hartzen dituelako erabakiak edo zuzenean kapitalaren esku dagoelako zer egiten den eta zer gertatzen den.\nAlternatiba eredu ekonomiko eta sozial berri bat eraikitzea da. Ekonomia Herriaren zerbitzura jartzea alderantziz egin beharrean. −\nAlternatiba lana eta aberastasuna banatzea da. Borroka fase berria ireki behar dugu bi ardatz hauen gainean. −\nAberastasun nahikoa dago Euskal Herrian eta pobreziara kondenatzen gaituzte gutxi batzuk aberasten jarraitzeko. Politika fiskala aldatu behar da, borroka hau herrikoia bilakatu behar dugu ez delako gauza tekniko bat. Duenari kendu herritarroi kendu beharrean. Eta batez ere, guri kentzea lapurtzea da. Duenari kentzea herriarentzat berreskuratzea da duena hori herritarren kontura eskuratu duelako. Arazoa politikoa da, ez ekonomikoa. Beraz erabaki politiko berriak hartzera behartu behar ditugu.\nLana badago, guztiontzat. Enplegua da falta dena. Emakumeon egoerak azaltzen du hau hoberen. Emakumeok zaintza lanak betetzen ditugu. Beti eta betidanik. Eta zaintza lan hori doainik eta eremu pribatuan betetzen da. Lana egiten duzu baina ez dagoenez aitortua ez da enplegua bilakatzen, beraz ez du etekin ekonomikorik sortzen zuretzat (sistemarentzat bai) eta ez ditu eskubideak sortzean (pentsio eskubidea adibidez) eta ez dugu eskubiderik. Lana bai, baina enplegua ez. Behar beharrezkoa den zaintza hori sistema publikoak ziurtatuko balu (eta horrela izan behar da) enplegu andana sortuko litzateke, eta bi eskubide ziurtatuko liratezke: zaintzaile ez izatearena eta zaindua izatearena. Langabeziari aurre egiteko hiru bide daude beraz:\nLana banatzea. Lanorduak murriztuz...\nEnplegua sortzea. Zerbitzu publikoak garatuz eta enplegua sortuz lana dagoen eta gizartearentzat oso beharrezkoak diren eremuetan (aisia, kultura... )\nLan eskubideak aitortzea eta errespetatzea. Soldatak jeisteak enplegua suntsitzen du. Soldatak defendatzea landuna eta langabea elkarjoka jartzeko arrazoia bilakatu dute, eta sekulako garaipena da hori patronalarentzat. Kriston huts egite ideologikoa da soldatak langabeziaren arrazoi direla esatea ekartzen duelako, patronalaren eta gobernuen diskurtso ofiziala elikatzea beraz. Sistema eta eredu honen pean gauden bitartean soldatak aberastasuna banatzeko bitartekoa dira,\neta jeisteak herritarrei aberastasuna kentzea da (zuzenean lan merkatuan daudenei eta zeharka langabezian daudenei), soldatak jeistea patronala aginte makilarekin jarraitzea ekartzen du zapalkuntza indartzen duelako eta ez duelako eredu hau langileen kontura bizirautea ekartzen duelako. Beste gauza da eredu berri baten eraikuntzak soldatak berrantolatzea eta pertsona guztiak bizi proiektu duin bat garatu ahal izateko bitarteko ekonomikoak nola ziurtatuko ditugun berraztertzea. Erreformak 500 euron truke lan egitera behartzea gogor salatu behar du gazteriak hori esklabutza delako. â€œNik ez dut nire soldatagatik borroka egiten, eredua aldatzeko borrokatzen dutâ€? oso jarrera jatorra dirudi baina finean, eskubide bati uko egitea ekartzen du (soldata duinak edukitzea eskubide bat delako) eta eredua aldatzeko balio ez duen ustezko estrategia bat defendatzea da. âˆ’\nAlternatiba sektore publikoa defendatzea da. Eredu ekonomiko eta soziala antolatzeko eta garatzeko bi modu daude. Esku pribatuek egitea, interes ekonomiko pribatuen arabera. Edo sistema publikoak egitea, gehiengoaren interesen arabera. Ekonomia Herriaren zerbitzura jartzeko modu bakarra eredua sektore publikotik antolatzea eta garatzea da. Beste gauza da sektore publiko eredua, eta zein eredu ekonomiko garatzen den sektore publikotik. Hori aztertzear dago eta independentismoak eztabaida hori egin behar du. Baina sektore publikorik gabe, gazteria interes pribatuek eta botere ekonomikoak zuzenduko duen eredura kondenatua dago.\nwww.labsindikatua.org - araba@labsindikatua.org\nGazte Mugimenduari proposamena (LAB)\nLAB sindikatuak Euskal Herriko gazte mugimenduari egindako proposamena alternatiba sozioekonomikoaren eraikuntzarako. Dokumentua eta horren...


Psikomotrizitatea – 2 orrialdea – Guraso.eus\nBazen behin kaosa nagusi zen garai eta leku bat. Kaos horretan zelula batek iraun egin zuen eta bere beharrak identifikatu eta asetuz aurrera atera zen. Kanpoko kaosa eta bere barruko ordena bereizteko gai zen eta kanpoko zein materia zen…\nManex Beristain Sabrina Romero 2016-02-02 2016-02-02 Psikomotrizitatea, Sailkatu gabea 1 Comment\nHAUR BATEN EGOKITZAPENA PSIKOMOTRIZITATE GELAN. Kasu bat.\nHaurra 9 hilabetez egoten da amaren sabelean eta mundua, jendartea, familia eta norbera zain egoten gara, patxadaz haurra noiz munduratuko. Haurdunaldi unea bizi egiten dugu, ondoan egon, mimatu eta galderak egin, nolakoa izango da, noren begiak edukiko ditu, zenbat…\nManex Beristain Sabrina Romero 2016-01-04 Psikomotrizitatea No Comments\nJanire Jaio // Maider Arrizabalaga 2009/11/11 Orokorrean, saio hauetara haurrak eramaten dituzten gurasoak beraien seme-alaben hezkuntzan inplikatzen eta arduratzen diren helduak izan ohi dira eta ez dute beraz, heztearen betebeharra beste heldu profesional batzuen gain soilik uzten. Heztearen jardueran…\nHeziketa modu sinplean\nManex Beristain 2013-06-03 Egia esan ondorengo hitzekin ez dakit nora iritsi nahi dudan. Ziurrenik une honetan ditudan baino galdera gehiagorekin geratuko naiz. Ez da txarra. Baina badakit nondik abiatu nahi dudan: zalantzatik, hauskortasunetik, akatsetik… baina baita ere lasaitasunetik, umoretik, koherentziatik,…\nManex Beristain Sabrina Romero 2015-11-23 2015-11-23 Psikomotrizitatea No Comments\nIrene Txurrukak idatzi zuen 2012. urtean kolaborazioa hau. Aste honetan Berdean Hezi (educar en verde) liburuare hitzulpena aurkezten da. Aste egokia kolaborazioa guraso.eus era ekartzeko. Natura eskasiagatiko sindromea ( Irene Txurruka) Hala deitzen zion norbaitek gaur egungo haurren sindromerik ohikoenetako…\nguraso 2015-11-09 2016-03-09 Gogoetak, Jarduera fisikoa (kirola), Psikomotrizitatea No Comments\nKolaborazio zaharrak berritzen. Ianire Jaiok 2011. urtean idatzitako artikulua dakargu gaurkoan. BEGIRATZEN DAKITEN BEGIAK, ITXAROTEN DAKITEN ESKUAK Haur bat gelara sartu da bere amaren besotan. Hezitzailea gerturatu egin da eta itxaron, presarik gabe; testuingurua behatu du, haurra entzun du. Bere…\nguraso 2015-11-02 2015-11-02 Psikomotrizitatea No Comments\nPiklerrek hazkuntza proposamenak argi du haur bat gai dela bere motrizitate guztia bere kabuz garatzeko eta ez dela garapena bizkortu behar. Euskal Herrian badugu Pikler-Loczy elkartea. Ikastaro bat antolatu dute azaroaren 21erako, Lizarran. Emmi Pikler pediatrak (Viena 1902 –…\nguraso 2015-10-22 2015-10-22 AKTUALITATEA, HEZIKETA, Hezkuntza, OSASUNA, Psikomotrizitatea No Comments\nSabrina Romero / Manex Beristain Gaur aspaldiko partez neure buruarekin egoteko aukera daukat. Hau da, niretzako denbora, egoteko denbora eta horixe egitea pentsatu dut. Nire hasierako erreakzioa denbora betetzea izan da, zerbait egiten, baina herriko parke batera joan naiz eserita…\nManex Beristain Sabrina Romero 2015-09-30 2015-10-16 Gogoetak, HEZIKETA, KOLABORAZIOAK, Psikomotrizitatea\nArtikulua irakurtzeko musika proposamena Jaio zinenetik gure bizitzetan iraultzak sortzeko gaitasuna ekarri duzu zurekin. Mundu honetan, zeurea ere izanik, beste norabait eramango bazintu bezala, zarenak. Begirada bakar batek, hainbeste esan nahi duenean iristen naiz zuregana. Xamurtasunean murgildu…\nManex Beristain Sabrina Romero 2015-05-18 2015-05-19 Aitatasuna / Amatasuna, Baloreen transmisioa, GURASOTASUNA, Gurasotasunaz hausnartzen, KOLABORAZIOAK, Psikomotrizitatea\nYoga haurtzaroan; bizi-baliabide interesgarriak txikitatik\nAinara Huizik umeentzako yoga saioak egiten ditu, Oñatin (Gipuzkoa). Lau eta bost urte bitarteko umeak ditu yoga haur taldean. “Alabaren jaiotzarekin piztu zitzaidan interes/pasio bat eraman ninduena formatzera. Esaterako, pedagogia alternatiboetan eta Montessori pedagogian bereziki, yogan… Yoga, beti ere, haurren…\nguraso 2015-05-11 AISIALDIA, AKTUALITATEA, Baloreen transmisioa, Gogoetak, HEZIKETA, OSASUNA, Psikomotrizitatea


Mintzakide taldeak 2012/2013an, aurtengo bideo-bizipenak |\n← Lizarraldeko eta Izarbeibarko maiatzaren 27tik ekainaren 9rako euskal agenda\nEskualdeko euskaltegietan aurrematrikula: ordaintzeko deskontua eta erraztasunak →\nMintzakide taldeak 2012/2013an, aurtengo bideo-bizipenak\nPosted on 2013/05/27\tby lizarbeibar\n(bideoa azkarrago deskargatzeko klikatu hemen)\nMintza, solas ala berba egin, kide edo lagun izan, adiera asko ditu jarduera honek, gurean Mintzakide dugu. Eta, adiera bezainbertze dira ekimen honetan parte hartzen dugunon arteko ezberdintasunak: gazteenak 25 ditu, adinekoenak ia 80, nafar jatorrikoak gehienak, bakan batzuk berriz exotikoagoak zaragozar eta leondar lagunak kasu. Etxean euskara ikasiak gutti, ikastoletan haziak gehixeago eta euskaltegietan arituak gehienak. Lizarraldeko eta Izarbeibarreko hogei herritan sakabanaturik bizi gara, 10etik 6 emakume. Hain ezberdinak izanik ere, astero ordu batez elkartzeko motibo on bat daukagu:\nEuskaraz aritzeko nahi edo behar intimoak\nbatu gaitu eta irrika bizi honek astero bilakatu bidelagun.\nEskualdeko Mintzakideak gara beraz, eta gogo bertze gura gara gu zu ezagutzeko, lagun, eta baita ezagut gaitzazun, kide.\nMintzakide Euskal Herri osoan martxan den egitasmoa dugu. Horrela 5.500 lagun inguru gara Euskal Herrian, hauetatik 800 Nafarroan eta gure eskualdean 100 bat. Azken hauek inguruko hogei herritan bizi arren, mintza-taldeok zazpi herri ditugu elkargune: hamar talde Lizarran, hiru Garesen, bi Artazan eta Mañerun, Utergan, Villatuertan zein Allotzen bana.\nMintza-taldeetan, oro har, astero ordu batez elkartzen gara euskaraz giro atseginean solasteko. Bideoko argazkietan tamalez ez gaude garen guztiak. Dena den eta guztion erakusgarri delakoan, esaldi batean laburbildu nahi genuke irudiokin transmititu nahi duguna: Euskaraz, Nafarroako erdialdean, bizipoza.\nEgitasmo hau baina, ez litzateke posible izanen sustatzaile talderik gabe, eta berauek hauek ditugu: Lizarrako Garean euskaldunon elkartea, Beinat Etxepare AEK euskaltegia eta Udala, eta Garesko Udala, Errobi AEK euskaltegia eta Garelako euskara elkartea.\nPost hau Bideoak, Euskaraz bizi nahi dut, Mintzakide, Multimedia atalean publikatu zen. Gogokoetara gehitzeko lotura iraunkorra.


Adin guztietarako kontzertuak izango dira jaietan - Elgeta - Goiena.eus\nAdin guztietarako kontzertuak izango dira jaietan\nLarraitz Zeberio Lekuona 2015-07-01 10:07\nBihar hasiko dira Ferixa Nagusiko jaiak; euskal musikak presentzia handia izango du aurten ere.\nErromeriak nonahi izango dira lau egun hauetan. Lehena eguenean, Mozorro Egunean. 20:00etan hasita, Gozo-gozo taldeak joko du plazan. 22:30 aldean atsedenaldia egingo dute, gaztetxean afaria izango baita, eta afalostean taula gainera itzuliko dira festak jarrai dezan. 00:30ean, berriz, beste erromeria talde baten emanaldia hasiko da gaztetxean: Erokomeri azpeitiarrena.\nHurrengo egunean, erretiratuek Espaloia kafe antzokian bazkaria egingo dute. Eta, horren ostean, Jose Gardoki soinu-jotzailea agertokira igoko da bazkalostea euskal kanta ezagunekin animatzera.\nTradizionala eta modernoa\nGauean, aldiz, 22:00etan, Oihan Vega DJaren musikak jarriko ditu dantzan plazan biltzen direnak. 23:00etan zezensuzkoa egongo da, eta, segidan, Gozategiren trikiti doinuek alaituko dute gaua. Jada klasiko bilakatu diren Nirekin eta Kalanbreak abestiak ez dira falta izango Elgetan. Ondoren, DJ festak segituko du.\nUztailaren 4an, zapatua, Jainagak eta Narbaitzak musika jarriko diete herri eguneko bazkariaren osteko orduei.\nIluntzeko zortzietan hasi eta gaueko ordu txikiak arte, berriz, Egan talde beteranoaren erromeria izango da plazan. 1970. urtea ezkero dabiltza handik hona Euskal Herri osoan, baina oraindik ere hasierako sasoi bikainari eusten diote.


Errondoko mendi-magala egonkortzeko lanak bi astez luzatuko dira : Irutxuloko Hitza\nDonostiako Udalak jakinarazi duenez, Errondoko igoerako mendi-magala egonkortzeko lanak aurreikusitakoa baino gehiago luzatuko dira. Joan den uztailaren 1ean hasi zuten obra, eta abuztuaren 31n amaitzeko aurreikuspena zuen udalak. Ordea, lanak egiteko ardura duen enpresak, Zubieder eraikuntzak, amaiera data hamabost egunez luzatzeko eskaera egin dio udalari; horrela, Hiri Proiektuetako Sailak jakinarazi duenez, irailaren 15ean amaituta egon beharko lirateke obrak.\nUdalak azaldu duenez, mendi magalaren egonkortze lanetan ari diren langileek aurreikusitakoa baino landaretza ugariagoa aurkitu dute, eta horrek lanak zaildu ditu. Gainera, landaretza horren sustraiak uste baino sustraituagoak daude lurzoruan. “Kontutan hartuta zonako zuhaiztia eta landaretza mantendu nahi dela, beharrezkoa da hondeaketa tentuz egitea; horrek eskulan gehiago eskatzen du”, adierazi dute Hiri Proiektuetako Saileko arduradunek.\nObrak egin bitartean, luizia gertatu zenean ezarritako semaforoa mantendu dute, txandakako zirkulazioa arautzeko; halaber, hainbat unetan errepidea moztu dute guztiz. Horrek Dbusen autobusen hainbat lineetan aldaketak eragin ditu: 32, 23 eta B9 dira inguruko horretan ibiltzen diren lineak.


Asteburu honetako zine eskeintza\nAsteburu honetan hurrengo filmak izango ditugu ikusgai Latxartegi Aretoan\nAsteburu honetako zine eskeintza - Gehiago irakurri\nKultura Arloko ikastaroerako izen emateak\nEgur taila, zeramika, eskulanak edo/eta josteko lan txikien ikastaroak jarriko dira abian, lehena irailean eta besteak urrian. Ikastaro hauetan parte hartzeko izen emateak Kultur Etxeko kultura sailean egin beharko dira, irailaren 12rarte egur tailakoa, eta irailaren 26ra bitartean gainerakoetarako.\nKultura Arloko ikastaroerako izen emateak - Gehiago irakurri\nOstegunerarte ikusgai Kultur Etxean Haur eta Gaztetxoen Marrazki lehiaketako irabazleen lanak.\nMaiatzaren 19an egin zen joan den maiatzaren 10ean jokatu zen Herri mailako Haur eta Gaztetxoen XI. marrazki lehiaketaren sari banaketa ekitaldia. Lehiaketan 65 haur eta gaztetxok parte hartu zuten lau kategoriatan banatuta eta irabazleen lanak ikusgai izango dira Kultur Etxeko Erakusketa aretoan maiatzaren 22rarte, 17:00etatik 20:00etara.\nOstegunerarte ikusgai Kultur Etxean Haur eta Gaztetxoen Marrazki lehiaketako irabazleen lanak. - Gehiago irakurri\nKultur Etxea itxita Aste Santuan.\nApirilaren 17tik 21era Kultur Etxea itxita egongo da, eta ondorioz baita bertan dauden zerbitzuak ere. Apirilaren 22an berriz irekiko ditu bere ateak ohiko ordutegiarekin.\nKultur Etxea itxita Aste Santuan. - Gehiago irakurri\nLEGAZPIKO IRAKURLE TALDEA\nLegazpiko Irakurle Taldeak beste irakurketa kolektibo bat egingo du, aurrekoan gustura geratu ginen-eta.\nLEGAZPIKO IRAKURLE TALDEA - Gehiago irakurri\nTXO! ERAKUSKETA ANDOAINEN\nTxo! kolektiboa Legazpin sortu zen Gorka Salmeronen eta Carlos Ausserladscheiderren eskutik. Ondoren taldea handitzen joan zen, hasieran legazpiarrekin eta ondoren inguruko herrietako artistekin ere bai. Gaur egun ere bizirik da. Hona hemen, egindako erakusketak eta Gorka Salmeronen argibideak:\nTXO! ERAKUSKETA ANDOAINEN - Gehiago irakurri\nKultur Etxea itxita egongo da Urriaren 25etik 28ra eta Azaroaren 1etik 4ra..\nUrriaren 25eko eta Azaroaren 1eko jai egunak direla eta Kultur Etxeko langileak zubia dute, eta ondorioz Kultur Etxea eta bertan kokatzen diren zerbitzuak itxita egongo dira.\nKultur Etxea itxita egongo da Urriaren 25etik 28ra eta Azaroaren 1etik 4ra.. - Gehiago irakurri\nUztailaren 7an, Kulturaniztasun eguna\nOripavik uztailaren 7ko Kulturaniztasun eguneko egitaraua eta kartela bidali dizkigu. Hona hemen:\nUztailaren 7an, Kulturaniztasun eguna - Gehiago irakurri\nZingiZangoren santa eskea\nElurrari, hotzari eta izotzari aurre eginda, lagun ugari ibili ziren santa eskean, besteak beste, ZingiZangoko kideak. Tabernaz taberna Hegialdetik Bikuñarainoko bidea egin zuten. Errikarte Agirreren larunbateko irudietan ikus daiteke hori:\nZingiZangoren santa eskea - Gehiago irakurri\nLegazpiarrak pintxoen hiriburuan\nJoan den ostiralean, otsailaren 27an, Frantziako FR3 telebistak, Donostiako pintxoei buruzko programa egin zuen. Legazpiko bi aditu ageri dira bertan: Josema Azpeitia eta Ritxar Tolosa. Hona bideoa:\nLegazpiarrak pintxoen hiriburuan - Gehiago irakurri\nAbenduaren 26an, Hipo eta Tomax pailazoak izan ziren Latxartegin, "Dinbi-danba" ikuskizunarekin. Zinea umez lepo bete zen.\nHipo eta Tomax - Gehiago irakurri\nGertu dago abenduaren 24a eta urtero bezela Olentzerok bere pasadatxoa egingo du Legazpitik. Arratsaldeko 17:00etan elkartuko gara Goierri Taberna parean dena prest edukitzeko 17:30etan ongi etorri bero bat emateko menditik iritsiko den gure ikazkin maitagarriari.\nBadator Olentzero!!!! - Gehiago irakurri\nTxinpartak aldizkariaren 22. alea kalean da\nBurdinola elkarteak Txinpartak aldizkariaren 22. alea kaleratu du berri du, koloretan eta diseinu zainduarekin. 28 orritan zehar kultur arloko hainbat albiste eta artikulu topa ditzakegu bertan. Testuen egileak hauek dira oraingoan: Ignacio Arbide, Aitor Azpiazu, Jose Antonio Azpiazu, Ana Peña, Manolo Salmerón eta Jose Luis Ugarte.\nTxinpartak aldizkariaren 22. alea kalean da - Gehiago irakurri\nGartzela film laburra Latxartegin\nEneko Aseginolaza zuzendari laguntzaile duen film laburra ostiralean, 20:00etan, Latxartegin eskainiko da. Sari garrantzitsuak lortu ditu film labur honek eta prestigio handiko jaialdietara gonbidatu dute Valladoliden eta Bartzelonan.\nGartzela film laburra Latxartegin - Gehiago irakurri\nAgurtzane Elustondo, Trikitixa Elkarteko lehendakari\nAgurtzane Elustondo trikitilari legazpiarra Euskal herriko Trikitixa Elkarteko lehendakari izendatu dute.\nAgurtzane Elustondo, Trikitixa Elkarteko lehendakari - Gehiago irakurri\nInozentzio Olea hil da - Gehiago irakurri\nSan Juan bezperako ekitaldietarako ikastaroak martxan jarriko dira aste honetan\n13an, osteguna 20:00etan dantza ikastaroa. 14an, ostirala 19:00etan haurrentzako txilibitu ikastaroa Doinua Musika Eskolan. Helduentzako txilibitu ikastaroa haurren ikastaroarekin bat egingo da.\nSan Juan bezperako ekitaldietarako ikastaroak martxan jarriko dira aste honetan - Gehiago irakurri\nAitor Azpiazuk Goierritelebistan ere hitz egin du\nAitor Azpiazu Ormaiztegiko ikerlariak Goierritelebistan hitz egin du argitaratu berri duen "Gipuzkoako Hegoaldeko Euskara" liburuaren gainean eta etorkizunerako dituen asmoen gainean. Momentu honetan Urtsuaran eta Zegamako lexikoa eta etnografia biltzen ari da, besteak beste.\nAitor Azpiazuk Goierritelebistan ere hitz egin du - Gehiago irakurri\nAitor Aranak irabazi du Baporea saria, laugarrenez\nVampiria eleberriarekin lortu du saria. Idazle nekaezina da legazpiarra. Lehenago ere aipatu izan dugu berak adina euskarazko argitalpen duten idazleak hamalau zortzimilakoak egin dituztenak baino gutxiago direla.\nAitor Aranak irabazi du Baporea saria, laugarrenez - Gehiago irakurri\nUdagoieneko Osteraren hamargarren edizioa abian\nZingiZango bazkide den Topagunea Euskara Elkarteen Federazioak Udagoieneko Ostera kultur zirkuituaren 10. ekitaldiaren berri bidali digu:\nUdagoieneko Osteraren hamargarren edizioa abian - Gehiago irakurri


Eider Rodriguez - Itsasoa da bidea (2014/11/03) - Bilbo Zaharra Euskaltegia\nHasiera Eider Rodriguez – Itsasoa da bidea (2014/11/03)\nEider Rodriguez – Itsasoa da bidea (2014/11/03)\n2014-10-24 2015-08-06 , Bilbo Zaharra Forum, klasikoen irakurketa, Narrazio guztiak, 0\nNoiz: Azaroak 3, astelehena, 19:00\nOreretan jaioa 1977an.\nPublizitatean lizentziaduna, kazetari eta editore lanetan ibilia. 2008an Katu jendea ipuin liburuagatik XI. Igartza saria irabazi zuen. Eguneroko bizitzaren itzalean geratzen diren istorio, egoera eta sentipenak bildu ditu zazpi ipuinen bilduma. Horren aurretik, Eta handik gutxira gaur (2004, Susa) eta Haragia (2007, Susa) eman zituen argitara.\nAbesoj Aidnanoirrasen lanetan, itsasoa ez da baliabide koloretsu huts bat, ez eta atrezzo lanak betetzen dituen paisaia bat ere, bere obren muin-muinean txertaturik dagoen gaia baizik, batzuetan metafora, beste batzuetan sinbolo esanahiz kargaturikoa.